هێرشی تورکیا بۆ سەر عەفرین یەکێکە لە شەڕەکانی ناو سوریا. شەڕەکانی سوریا چەند شەڕێکن و لە ڕووی کات و شوێن و ئەکتەر و ئامانجەوە جیاوازن. شەڕی یەکەم شەڕی خەڵكی سوریا (زۆرینە سوننە) لە گەڵ رژێمی ئەسەدی عەلەویدا بوو. پاشان ئەم جەنگە بوو بە جەنگی خوێناوی گروپە توندڕەوەکان، بە هاوکاری تورکیا و وڵاتانی کەنداو، لە گەڵ ئەسەددا، هەتا هاتنی داعش. قۆناغی داعش قۆناغی بە جیهانی بوونی شەڕی سوریا بوو. داعش وەک کردار و وەک ئایدەلۆژیا و وەک مامەڵە کێشەی لە گەڵ سیستەمی لیبرالی (ڕۆژئاواییدا) هەیە و ئامانجی گۆڕینی سیستەمی حوکمداری جیهانیە، لە دەوڵەتەوە بۆ خەلافەت.\nداعش کە بە خێرایی گەشەی کرد، کۆمەڵگای نێودەوڵەتی هێنایە ناو سوریا. ئەوەی لای هەموو سکۆلەرێکی پەیوەندی نێودەوڵەتی ئاشکرایە، کە هیچ دەوڵەتێک تەنها لە پێناو خێر یان چاکە کار ناکات بە تایبەت لە دەرەوەی سنوری. هەمیشە دوو ئامانجی سەرەکی هەڵسوکەوتی وڵاتان لە قاڵب ئەدەن: ئاسایش و بەرژەوەندی.\nهاتنی وڵاتان بۆ سوریا تێکەڵەیەک بوو لە ئەم دوانە. هەر وڵاتێک جۆرێک لە مەترسی تایبەتی هەبوو، لە گەڵ بەرژەوەندی تایبەت. بۆیە هەر وڵاتێک بە دوای پارتنەری خۆیدا دەگەڕا لە ناو سوریادا. سەرەتا بە لە زلهێزە ناوچەییەکانەوە دەست پێبکەین، پاشان زلهێزە جیهانیەکان و ئینجا پەیوەندییان و یاریەکانیان.\nئێران کە ئامانجی دروستکردنی رێگایەکی وشکانیە بۆ سەر دەریای ناوەڕاست دەبوو بە هەموو شێوەیەک داکۆکی لە ئەسەد بکات، بۆ ئەوەی ئەم کارەی بۆ فەراهەم بکرێت. لە پێناوەدا پشتیوانی ئەسەد بوو، ئێرانیەکان هەرگیز ئەو ئامانجەیان بە نهێنی نەهێشتبوەوە کە ئاسایشی وڵاتەکەیان پابەستە بە ئاسایشی سوریاوە. ئەم ڕەفتارەی ئێران ڕەگی زۆری ئاڵۆزی هەیە. بە کورتی ئێران لە کۆمەڵگای نیودەوڵەتیدا ئامادەییەکی لاوازی هەیە، بۆ قەرەبوی ئەمە هەوڵ دەدات لە ئاستی ناوچەکە پێگەیەکی بەهێزی هەبێت هەتا کۆمەڵگای نێودەوڵەتی بەبێ ئەو هیچ کارێک نەکات لە ناوچەکە. لە هەمانکاتدا ئێران بە ئاسانی ناتوانێت لە رێگای تەقلیدیەوە پەرە بە بەرژەوەندیەکانی بدات بۆیە بە مۆدی ناتەقلیدی کارەکانی دەکات. (ئەو بیرە سەربازییەی کە موستەفا چەمران لە ئەمریکاوە هێناوە بۆ ئێران). ئێران لە رکەبەری ئەمریکا، نزیکایەتی لە گەڵ روسیادا هەیە: لە ئەنجامی ئەمە، هاوکیشەیەکی سەربازی پێکهات کە ئێران و ئەسەد و هاوپەیمانەکانی لە سەر خاک، روسیا لە ئاسمان، هەروەها لە ئاستی دیپلۆماسیدا جۆرێکی تر لە هەماهەنگی، ئەم گروپە هەتا ئاستێک سەرکەوتنی بەرچاویان بە دەستهێنا. بەڵام کەس براوەی تەواونیە لە سوریا هەتا ئێستا.\nتورکیا یەکێکی تر لە وڵاتانی زلهێزی ناوچەکە، هەمیشە سوریای وەک ناوچەی نفوزی خۆی زانیوە، لە ڕووی مێژوویی و جوگرافی و مامەڵەی سیاسیەوە. بۆیە تورک هەر لە سەرەتاوە وەهایان بیر دەکردەوە کە ئەسەد وەک سەرکردەکانی تری بەهاری عەرەبی بە ئاسانی دەڕوات و پاشان ئەوان دەتوانن لە رێگای هێزە هاوپەیمانەکانیانەوە حوکمی سوریا بکەن. لە بیرمە ٢٠١٢ لە ئەنقەرە لە گەڵ هاوەڵ و هاوڕێ تورکەکانم دا گفتوگۆی ئەم دۆزەمان دەکرد، ئەوان تا ئاستێکی زۆر دڵنیابوون لە خێرایی کۆتایی ئەسەد و ڕۆڵی بەرچاوی ئەوان لە ناوچەکە. بەڵام دۆخەکە وەها دەرنەچوو. تورکیا لە وڵاتێک کە چاوەڕیی ئەوەبوو کە زۆرترین دەستکەوتی هەبێت لە سوریا ووردە ووردە بەرەو دۆخێک ڕۆشت کە ببێتە لاوازترین وڵات لە هاوکێشەی سوریا سەرباری سنور و سوپا و پەیوەندی. ئەمەش هۆکاری سەرەکی ئەوەبوو کە تورک خۆیان بە تەنها بوێریو توانای ئەوەیان نەبوو کە ببنە لایەنی شەڕکەر لە سوریا، هەروەها بە هۆی ئەندامێتی ناتۆیان، ئەو کارە بۆیان ئاسان نەبوو، بە تایبەت هیچ وڵاتێکی ناتو، حەزئ لەوەنەبوو کە ڕاستەوخۆ بەشداربێت لە شەڕەکەدا. تورکەکان بەردەوام داواکارییەکانیان رەفز دەکرا، بە تایبەت لە لایەن ئەمریکاوە، کە ئیدارەی ئۆباما بە هیچ شێویەک سوریای بە مەترسی بۆ سەر ئاسایشی ئەمریکی و بەرژەوەندی ئەمریکی نەدەزانی، هەروەها لە ڕووی مێژووییەوە سوریا هەرگیز خاکی تەقلیدی ئەمریکا نەبووە، لەبەر گرنگ نەبوونی و نەبوونی هیچ بڕێکی گرنگ لە ووزە لەو وڵاتەدا. سوریا بە درێژایی جەنگی سارد دۆستێکی هەژاری سۆڤیەت بوو لە ناوچەکە، هەرگیز، سەرباری بونی کێشە و سنور لە گەڵ ئیسرائیلدا ڕاستەوخۆ لە سنوری خۆیەوە ئاسایشی ئیسرائیلی نەخستە ژێر مەترسیەوە.\nکاتێک ئەمریکاییەکان ناچاربوون بە هۆی هاتنی داعشەوە کە دژ بە داعش لە سوریا بجەنگن، ئەو کاتە بە دوای هێزی پیادەدا دەگەڕان، چونکە ئەمریکا دەمێکە بیر لەوەدەکاتەوە چۆن کوشتار و تێچوونی شەڕی کەمبکاتەوە، لە ڕێگای پۆلەسی پێ-نەنانە-سەر-خاک. چونکە ئەزمونی عێراق دەردێکی بە ئەمریکادا لە ڕێگەی کوشتار و تێچونەوە کە ئاسان نەبوو بۆ ئەمریکا بتوانێت درێژە بە سەرکێشی لەوجۆرە بدات. دیارە شەڕ بۆ وڵاتی دیموکراسی ئاسان نیە، کاتێک کە خەڵکی چالاک و پەرلەمان و میدیای هەبێت. ئۆباما خۆی وەک لیبرالێک زۆری دەزانی دەربارەی کێشەکان بۆیە بڕیاری بۆ نەئەدرا، تەنها ئەوانە بە ئاسنی بڕیار دەدەن کە ئاگاییان کەمە.\nلە ئەنجامی ئەمەدا ئەمریکاییەکان کوردیان وەک هاوپەیمانی خۆیان هەڵبژارد. ئەم هاوپەیمانیە کارێکی ئاسان نەبوو. سەرەتا ئەمریکا لە گەڵ هێزی تردا هەوڵیدا بەڵام هیچی کاریگەری نەبوو لە سەر ئەرزی واقیع. ئەوەی بە ئەمریکا ئاشنابێت، بەئاگایە کە کاتێک دێتە سەر جەنگ ئەمریکا ئەولەویەتی کاریگەرییە نەک دیموکراسی یان ماف. چۆن هێزێک ببینێتەوە کە کاریگەری هەبێت لە سەر باری جەنگ. کاتێک ئەمە دەستەبەربوو ئەوا ئیتر دەتوانێت چاوپۆشی لە هەموو ڕەهەندەکانی تر بکات.\nئەمریکاییەکان بۆ کارکردن لە گەڵ کورد لە سوریا، کە کاریگەرترین هێزی پەیەدەیە، دەبوو، رێگایەک بدۆزنەوە بۆ مامەڵە لە گەڵ تورکیادا. ئەم مامەڵەیە هەمیشە لە سەر دوو تەوەرە بوو، یەکەم پەیەدە و پەکەکە جیاوازن، دووەم پەیوەندییەکە کاتی و تەکتیکیە بۆ شەڕی داعش. تورکیا هەرگیز باوەڕی بەیەکەمیان نەبوو، بەڵام هیوای لە سەر دووەمیان هەڵچنیبوو. دیارە لە پاشخان ئەمەدا دۆخی پاش جەنگی سارد لە ئارادایە کە دۆخی کۆتایی ئایدەلۆژیایە. بۆ ئەمریکا هەرگیز گرنگ نیە کە پەیەدە خاوەن چ ئایدەلۆژیایەکە، چونکە هیچ کام لە لایەنە سەرەکیەکانی ململانێکە خاوەن ئایدەلۆژیایەکی جیاوازنیە. دەکرێت بوترێت ئێران خاوەن ئایدەلۆژیای جیاوازە بە ڕوکەش بەڵام ئێران هێزێکی تەقلیدی دەوڵەتیە، بە تایبەت دەوڵەتی ئیقلیمی لە مامەڵەیدا. بۆیە ئەمریکاییەکان هەرگیز هێندە بایەخ بە ئایدەلۆژیای پەیەدە نادەن. پەیەدەش لە ئاستی باڵادا بە ئاگایە لە دۆخی جیهان بۆیە زیاتر پراگماتیستە نەک ئایدەلۆجیست.\nهاوپەیمانییەکەی نیوان کورد و ئەمریکا درێژەی کێشا و ئەنجامی هەبوو. ئەمە نزیکبوونەوەی زۆری دروستکرد بەتایبەت لە گەڵ پەنتاگۆندا. لە لایەکی ترەوە ئەوەی وەهایکرد کە هاوپەیمانییەکە پتەوبێت ڕەفتاری تورکیابوو. تورکیا کاتێک بە ئامانجەکانی نەدەگەشت هەوڵی ئەوەی دەدا لە فشار لە سەر ئەمریکا و ئەوروپا دروست بکات. ئەم فشارانە لە ناوخۆی تورکیا و دەرەوە، زیاتر ئەمریکاییەکانی دوور دەخستەوە لە تورکیا لەبڕی نزیکبونەوە. بەڵام سەرباری ئەمە هەمیشە دیدێک هەبوو کە ئەمریکا لە ئەنجامدا دەگەڕێتەوە بۆ پەیوەندی لە گەڵ تورکیا چونکە پەیوەندی دەوڵەت-دەوڵەت هەمیشە بەهێزترە لە پەیوەندی دەوڵەت-نادەوڵەت.\nبەڵام بە لاوازبوون یان تەواوبوونی داعش، دیمەنێکی تر لە ناوچەکەدا سەری هەڵدا. یان توێژێکی نوێ لە شەڕ هاتە ئاراوە. ئەویش شەڕی پاش داعش لە سوریا. ئایا سورای دەبێت چۆن بێت، کێ براوەبوو، سوریا پانتایی کێیە، کێ بە ئامانجەکانی گەشت و کێ بێ دەستکەوت بوو.\nهەموو هێزکان لە ناوچەکە لە مامەڵەکردن لە گەڵ وەڵامی ئەم پرسیارانەدا لە هەوڵی ئەوەدان کە چۆن رێگری بکەن لە سەرکەوتنی ئەویتر، لە بەئامانج گەیشتنی ئەویتر، لە رێگریکردن لە فەراهەمبوونی ئامانجەکانی ئەویتر. لێرەوە لە جەنگی دوای داعش سەرزەمینێکی نوێ هاتە ئاراوە کە ئایا کێ بەربومی ئەم جەنگە دەدورێتەوە. ئێران و روسیا، لە گەڵ سوریا لە لایەک دەمێکە چاوەڕێی ئەوەن کە سەرکەوتووبن.\nبە هاتنی ئیدارەی ترەمپ، سیاسەتی ئەمریکا بەرامبەر ئێران گۆڕا بۆ سیاسەتی تەقلیدی ئەویش رێگریکردن لە فراوانخوازی ئێران و هەوڵدان بۆ گەڕانەوەی ئێران بۆ نیو سنوری خۆی. ئەم سیاسەتە ئەمریاکی ناچارکرد کە پلانی دوای داعشی دیسانەوە پێویستی بە کوردبێت. بۆ ڕاهێنانی بۆ ئەم قۆناغە ئەمریکا دەستیکرد بە ئامادەکردنی هیزی سوپاییی رێکخراوی کوردی.\nڕاگەیاندنی راهێنانی ئەم سوپایە، دەستوبرد لای تورکەکان وەها لێکدرایەوە، یەکەم، ئەمریکا پەیوەندی لە گەڵ کورددا درێژە دەکێشێ بۆ پاش داعش. دووەم، ئەمریکا بە مانەوەی لەوێ سەربەخۆییەک بە کورد دەبەخشێت. بونیادنانی سوپا ڕەنگە ببێتە هۆی ئەوەی کە کورد حوکمی خۆیان بکەن بە دوور لە دەسەڵاتی ئەوانیتر. ئەمە لای تورک وەک جۆرێک لە بوونی دەوڵەت لێدەدرێتەوە. ئەم نەرەتیڤە لە ناو تورکیا بە ئاسانی بڕوای پێدەکرێت و ڕەواجی هەیە چونکە سایکی کەسی تورک هێشتا نەیتوانیوە کە پەشۆکانی قۆناغی پاش کۆتایی عوسمانی بەجێبهێڵێت کاتێک هیزە جیهانیەکان هەوڵی ئەوەیاندا کە تورکیا لە سەر نەخشە بسڕنەوە. تورک وەها بیردەکەنەوە کە بە جودابونەوەی کورد ئەوان بونیان نامێنێت. دیارە مەبەست لێرەدا بونی سیاسی و جیوپۆلتیکیە نەک بوونی فیزیکی.\nبۆیە لای ئەوان دروسبونی هیزو قەوارەیەک لە سوریا بۆ کورد، کە لە کوردی باشور پەیوەندی پتەوترە لە گەڵ کوردانی باکوردا، بۆ تورک مایەی مەترسیەکی ڕاستەقینەیە. ئەردۆگان بە خرۆسانی ئەم مەترسیانە دەیەوێت لە ناوخۆدا سۆزی ناسیونالیستەکان و ئەوانیتر بەلای خۆیدا ڕابکێشت بۆ هەڵبژاردنی ساڵێ داهاتوو، لە بوونی خۆی بە سەرۆکی نوێ بە پێی دەسەڵاتە نوێکانی، گۆڕانکاریە دەستوریەکان.\nتورکەکان لەم ڕوانگەیەوە وەهایان دەبینی کە دەبێت هەوڵی ئەوەبدەن پەیوەندی کورد و ئەمریکا بپچڕێنن یان کورد ناچاربکەن بە کۆتایی ئەو پەیوەندیە. بەڵام ئەمریکا سێ ئامانجی تری جیاوازی هەیە: یەکەم، بەرامبەر ئێران، دووەم لە ناوخۆی سوریا، سێیەم لە گەڵ روسیادا. لە هەرکام لەم سێ ئامانجە کورد ڕۆڵێکی سەرەکی دەبینێت. بۆیە ئەمریکاییەکان کاتێک کە کەوتنە ژێر فشار لە لایەن تورکیاوە لە بەرامبەر پلانی دروستکردنی هێز، گەڕانەوە بۆ یاریە تەقلیدیەکانی خۆیان، ئەویش لایەک قسەیەک دەکات و لایەکی تر قسەیەکی تر، بەڵام لە سەر ئەرزی واقیع لە کارەکانیان بەردەوام بن. ئیستا ڕوونە پلانی ڕاهێنانی سوپا نەوەستاوە و بەڕێوەیە.\nتورکیای خۆ بەلاوازبین توانای ئەوەی نیە هێرش بکات سەر ئەو جێگایانەی کە سوپای ئەمریکی لێیە. بۆەی لە هەوڵی عەفریندا بوو لە ماوەی زیاتر لە ساڵێ ڕابوردودا. دیارە ئەگەر لە ڕووی ستراتیژی سەربازیەوە لێی بنواڕین نەدەبوو تورکەکان پلانی هێرشیان بۆ سەر عەفرین ئاشکرابکەن، چونکە توخمی پەشۆکان و سوپرایز بەشێکی سەرەکیە لەهێرشی سەربازی. بەڵام تورکەکان، یەکەم نەیاندەویست هێرشەکە ئەنجام بدەن، دووەم وەهایان دەبینی کە بە ئاسانی ئەنجامی دەدەن، بەهۆی ناهاوتایی تەکنەلۆجی نێوان هەردولا. تورکەکان لەوە بە ئاگان کە هیچ لایەک حەز بە هێرشی ئەوان و سەرکەوتنیان ناکات. بەڵام ناچاربوون کە داوا لە روسەکان بکەن. بۆ ئەم مەبەستە حەقان فیدان و ئاکار پێش ئەنجامدانی هێرشی سەر عەفرین سەردانی روسیایان کرد و ووردەکاری پلان و ئامانجەکانیان بە تورکەکان ووت. خێرا پاش سەردانەکە روسەکان قسەیان گۆڕی، بەوەی ئەمریکایان تاوانبارکرد بە هەوڵی تاک لایەنەی لە سوریا دژ بە ئەوانیتر.\nروسەکان نایەنەوێت تورکەکان لە حەلەب نزیک ببنەوە، سەرکەوتنە چاوەڕوانکراوەکەیان لێ تێک بدەن. نایانەوێت جارێکی هێزە دژە ئەسەدەکان بەهێزبکەنەوە ناچاربن لە سوریا زیاتر بمێننەوە و بگەڕێنەوە بۆ دۆخی شەڕ جارێکی تر. هەروەها نایانەوێت هێزێکی تر ئامادە لە سەر ئەرز لە سەر میزی گفتوگۆ دابنیشێت کە لە ژێر کاریگەی ئەواندا نەبێت. بەڵام دیارە روس و تورک لە سەر ئەم ووردکارییانە رێک کەوتوون. بەم پێیە وەها دەدەکەوێت تورک تەنها دژ بە کورد کاردەکەن و خاکی کوردستان بە ئامانج دەگرن. روسیا ویستی ئەم هەوڵە بۆ بەهێزکردنەوەی سوریا و زاڵبونی سوریا بەکاربهێنێت. بەڵام تورکیا ئەوەی پێخۆش نیە. هەروەها ئێرانیش هاتنی تورکیا و هاوپەیمانە سوننەکانی پێباش نیە کە هاوکاری وڵاتانی کەنداون.\nیەکەم، هەتا ئیستا وەها دەدەکەوێت کە هێرشی سەر عەفرین نە لە رووی سەربازی و نە لە رووی سیاسیەوە بۆ تورکیا و خێرا و ئاسانە. بە جۆرێک چەندین کۆمێنتاری سەربازی باس لە ئەگەری شکستی سەربازی تورک دەکەن بە هۆی سروشتی ناوچەک و رێکخراویی پەیەدە و مامەڵەی سوریا بە رێگەپێدان بە پەیەدە بۆئەوەی بە خاکی ژێردەسەڵاتی سوپای سوریادا بتوانێت چەکدار و تەقەمەنی بگوێزێتەوە.\nدووەم، تورکیا لە ئاستی نیودەوڵەتیدا دۆستی نیە بۆ ئەم پلانە. تەنانەت ئەوانەش کە گڵۆپی سەوزیان بۆ هەڵکردوە، بە هیوانین کە سەربکەوێت.\nسێ، ئەمریکا بژاردەی تری نیە جگە لە کورد. بۆیە ئەمریکا جەخت لە سەر ئەوە دەکاتەوە کە شەڕی داعش کۆتایی نەهاتوە. ئەمەش بەمانای ئەوە کە پەیوەندی ئەو لە گەڵ کورددا دەبێت بەردەوام بێت، چونکە شەڕەکە کۆتایی نەهاتوە.\nچوار، کاتێک هیچ کام لە هێزەکان نایانەوێت ئەویتر سەربکەوێت ئەوا ئەگەری زۆرە سوریا بە ناوچەی نفوز و ململانێ دەمێنێتەوە، چونکە کێشەکەی تەنها پەیوەست نیە بە سوریا خۆیەوە بەڵکو بە دۆخی پەیوەندی نیوان هیزەکان. بەم پێیە ئێەم ناتوانین باس لە کۆتایی شەڕ بکەین لە سوریا، بەڵکو تەنها ڕەنگە جۆر و ئەکتەرەکان دەگۆڕین.


دەوڵەت لە شەڕی ئابووری ناترسێت/دژایەتی ئێمە لە گەڵ ئەمریکا قسەی لە سەر ناکرێت - Mehr News Agency\nAP ١٣٩٧ Esfand ١٥ ١٥:٠٣\nNews Code 25434\nڕۆحانی لە نێو کۆمەڵانی خەڵکی لاهیجان:\nدەوڵەت لە شەڕی ئابووری ناترسێت/دژایەتی ئێمە لە گەڵ ئەمریکا قسەی لە سەر ناکرێت\nسەرۆک کۆمار بە وتنی ئەوەی کە دەوڵەت لە دۆخی شەڕی ئابووری و دەروونی ناترسێت، وتی: ئێمە لە بواری ڕوانگەوە لە گەڵ ئەمریکا دژایەتیمان هەیە کە نە دانوستانی لە سەر دەکرێت و نە سازش.\nبە راپۆرتی ئاژانسی هەواڵی مێهر، حەسەن ڕۆحانی کە سەرلەبەیانی ئەمڕۆ چوارشەممە سەردانی گیلانی کردووە، لە نێو کۆمەڵانی خەڵکی لاهیجان وتی: زۆر خۆشحاڵم کە لە سەروبەندی مانگی ڕەجەب و ساڵی نوێ میوانی خەڵکی قارەمان و سنوورداری گیلانم.\nناوبراو زیادی کرد: ئێمە لە دۆخێکی زۆر هەستیار و گرینگداین. نەتەوەی ئێران لە دەستپێکی ئەمساڵ واتا ٩٧ و تا کۆتاییەکەی لە تاقی کردنەوەیەکی گەورەی مێژووییدا، سەرکەوتنێکی گەورەیان بە دەست هێنا.\nسەرۆک کۆمار وتیشی: لە مانگی گوڵانەوە کە هاواری گەمارۆکانی ئەمریکا دەستی پێکرد تا مانگی گەلاوێژ کە یەکەم قۆناغی گەمارۆکان دژی ئێران دەستی پێکرد و تا مانگی خەزەڵوەر کە قۆناغی دوایی گەمارۆکان سەپێندرا، خەڵک خۆڕاگریان کرد و لە بەرانبەر دوژمنانی ئێران و ئیسلام وەستانەوە.\nڕۆحانی وتیشی: ئامارە ئابوورییەکان ئەستەم ترین مانگەکانی ئەمساڵ، خەرمانان و ڕەزبەر و ڕێبەندان نیشان دەدەن. لە باری هەڵاوسانەوە کێشەگەلێک دروست بووە. خەڵک لە ڕێبەندان و بەفرانبار و سەرماوەز خۆڕاگری خۆیانیان نواند بەڵام ٢٢ ی ڕێبەندان ڕۆژی بوێری نەتەوەی ئێران بوو کە لە بەرانبەر دوژمنان وەستانەوە.\nناوبراو وتی: دوژمن نەگەیشتە ئارەزووەکەی و بێ گومان ناگاتیش، ئەگەرچی کێشەگەلێکی لە بەردەم ئێران و خەڵک دروست کردووە.\nڕۆحانی وتیشی: ئەمریکا دەڵێت ئێرانی ئەمڕۆ ئەبێ بگەڕێتەوە بۆ ئێرانی ساڵانی ٥٦ و ٥٧ و ئێمە دەڵێین ڕێگایەک کە نەتەوەی ئێمە لە ڕێبەندانی ٥٧ دەستی پێکردووە واتا ڕێگای ئازادی، سەربەخۆیی و خەڵک ساڵاری ئەو ڕێگایە درێژە دەدەین. کەواتە ئێمە لە باری ڕوانگە و تیۆرییەوە دژایەتیمان لە گەڵ ئەمریکا هەیە کە نە دانوستانی لە سەر دەکرێت و نە سازش.\nسەرۆک کۆمار درێژەی دا: من لێرەوە هەر بە هەمان بەڵێن و پەیمانی ساڵی ٩٢ و ساڵی ٩٦ ەوە ڕایدەگەیێنم دەوڵەت وەکوو خزمەتگوزاری خەڵک، لە دۆخی شەڕی ئابووری و دەروونی ناترسێت چونکوو نەتەوەیەکی یەکپارچەی لە پەنای خۆی هەیە و دەوڵەت بە هەموو توانی خۆیەوە لە نەتەوەی ئێران پاڵپشتی دەکات.


کاوسین بابەکر: بارزانی قوفڵەکە دەشکێنێ؟ – WTARIKURD\nدەمێکە چاوەڕێی دەستپێشخەریەکەی بارزانین، ئەم ڕاگەیاندنەی ڕەنگە بەنیازی دەستپێشخەریەکی نوێ دەرکردبێ، بۆ چارەسەری کێشە کەڵەکە بووەکان، کە چارەسەری ڕیشەییش بەچالاککردنەوەی پەرلەمان دەست پێدەکات.\nدیارە ئێمە چاوەڕێ بووین بە کلیلی چارەسەرەکان دەست پێبکات ودەرگاکە بکاتەوە، کەبریتی بوو لەوەی ڕێگە بدات پەرلەمان کۆبوونەوەکانی دەست پێبکاتەوەو وەزیرە دەرکراوەکانی گۆڕان بگەڕێنەوە بۆ دەوامی خۆیان، یان لایەنە سیاسیەکان گفت وگۆ بۆ پێکهێنانی حکومەتیکی نوێ دەستپێبکەن.\nکەچی بارزانی دیسان بانگی لایەنەکان دەکات بۆ کۆبوونەوە ودوبارە ڕەتی دەکاتەوە، سەرۆکی ئێستای پەرلەمان سەرۆکایەتی پەرلەمان بکات.\nواتا دەیەوێ وسورە لەسەرئەوەی، سەرۆکایەتی ئێستای پەرلەمان بگۆڕدرێ، بەڵام بۆ گۆڕینی ئەم سەرۆکایەتیەش خۆدەبێ هەر پەرلەمان بە پێکهاتەی ئێستایەوە کۆبێتەوەو گۆڕانکاریەکانیش بخاتە نێو بەرنامەی کۆبوونەوەکانی.\nمن پێموانیە گۆڕانکاری لەسەرۆکایەتی پەرلەماندا هیچ کێشەیەک دروستبکات و پێویستیشە لایەنەکان بەگۆڕانیشەوە ئامادەی هەر گۆڕانکاری و دانوسانێک بن لەسەر ئەو بابەتە، بۆ کردنەوەی گرێکوێرەکان. ناکرێ لەم دۆخە هەستیارەدا هەموو شتێک کەخەریکە لەدەست دەربچێ پێداگری بکرێ لەسەر ئەم کەس یان ئەوی دی، بە سەرۆکی ئێستای پەرلەمانیشەوە، پێداگرتن لەسەر مانەوەی کەسەکان جگە لەعینادیەکی هەرزەکارانەی سیاسی و قوڵنەبوون لە دەرک کردنی بەرژەوەندیەباڵاکان، هیچی تر نییە ولەکۆتاییداناچاری باجی گەورە دەبین.\nبارزانی قوفڵەکە دەشکێنێ؟\nئەمجارە بارزانی زۆر ڕاشکاوانەتر داوای هەڵوەشاندنەوەی حکومەت وپێکهێنانەوەی حکومەتێکی نوێ دەکات، ئەگەر چوار لایەنەکە، بەدەم بانگەوازەکەی بارزانیەوە بچن کەدەبێ بشچن، پێویستە بارزانی مادام کلیلەکانی جێهێشتووە، قوفڵەکە بشکێنێ و دەرگای چارەسەرەکان بخاتە سەر گازەرای پشت، دەبێ وەک کەسی یەکەم کە لەدوای مام جەلال لەسەر ئاستی هەرێم ئەو حسابەی بۆکراوە، ڕەفتار بکات و بە باوەشێکی کراوەودڵێکی بەسۆزو پڕ لە بەرپرسیارێتی هەڵوێست بگرێ و هەموو بەرژەوەندیەکی تەسکی کەسی و حزبی وەلانێ وگوێ بداتە ئەو هەموو داواودادو هاوارە بۆ چارەسەری کێشەکان، کەلەبنەچەدا هەر خۆی و حزبەکەی بەپلەی یەکەم لێی بەر پرسیارن.\nکەواتە بارزانی مادام دەست بۆ کلیلەکان نابەی، قوفڵەکە بشکێنەو لاپەڕەیەکی نوێ لەخەباتی کوردایەتی لەگەڵ پارتە سیاسیەکانی تر بکەنەوە، لاپەڕەیەک، دێڕی یەکەمی بریتی بێ لە؛ هەمووان بەیەکگرتوویی بەرەو دەوڵەتی سەر بەخۆ و ژیانێکی ئازادو خۆشگوزەران بۆ سەرجەم کوردستانیان .


نوێنەرایەتی حکومەتی هەرێمی کوردستان - تاران - لە ئەبووزەبی سەرۆكی هەرێمی كوردستان و پادشای ئەردەن كۆبوونەوە\nلە پەراوێزی ئەو چالاكیە نێودەوڵەتییەدا سەرۆك بارزانی لەگەڵ شا عەبدوڵلای دووەم پادشای شانشینی ئەردەنى هاشمی كۆبۆیەوە. لەم دیدارەدا باس لە پەیوەندی دوو قۆڵیی نێوان هەرێمی كوردستان و شانشینی ئۆردۆن كرا و گفتوگۆ لەبارەی بارودۆخی سیاسیی عێراق و ناوچەكە كرا و بیروبۆچوون لەبارەی ئاڵۆزی و پەرەسەندنە سیاسییەكانی ناوچەكە ئاڵوگۆڕ كرا.\nلە تەوەرێكی دیكەی ئەم دیدارەی سەرۆك بارزانی و شا عەبدوڵلای دووەمدا جەخت لەسەر پێوستیی پێشخستنی پەیوەندی دووقۆڵی نێوان هەردوولا كرایەوە. شایانی گوتنە كە لە ڕۆژی شەممەی ڕابردوو سەرۆك بارزانی بە یاوەریی شاندێكی هەرێمی كوردستان كە پێكهاتووە لە هەر یەك لە بەڕێزان د. فوئاد حوسێن سەرۆكی دیوانی سەرۆكایەتی هەرێم و فەلاح مستەفا بەرپرسی پەیوەندیەكانی دەرەوەی حكومەتی هەرێمی كوردستان سەردانی كەنداوی كرد.\nRead کد خبر: 218


کوردیپێدیا - کەنەکە: لە ساڵیادی ئەنفالکردنی خەڵکی کوردستاندا\n📝 کەنەکە: لە ساڵیادی ئەنفالکردنی خەڵکی کوردستاندا | پۆل: بەڵگەنامەکان | زمانی بابەت: 🏳 کوردیی ناوەڕاست\nکەنەکە: لە ساڵیادی ئەنفالکردنی خەڵکی کوردستاندا\nرژێمی بەعسی عێراق لە مەودای دەسەلاتیدا هەوڵی زۆری بۆ پاکتاوکردنی گەلی کوردستانی دا. هەر لەسەرەتای کۆدێتاکانییەوە لە 1963 و دواتریش لە 1968دا، چەندین پڕۆسەی کۆمەڵکوژیی دژ بە خەڵکی کوردستان جێبەجێ کردووە. بێگومان ئەم سیاسەتە هەڵقولاوی ئایدیۆلۆژیاو روانینی رەگەزپەرستانەی ئەو پارت و دەسەڵاتە بووە بەرامبەر خەڵکی باشووری کوردستان.\nلەو چوارچێوەیەشدا لەسەرەتای ساڵی هەشتاکانی سەدەی رابردووەوە بە پاکتاوکردنی کوردانی فەیلی دەستی پێکرد. سەدان هەزاری لێ گرتن. چەکە بایۆلۆژی و کیمیاویەکانی لەسەر جەستەی بەشێکیان تاقیکردەوەو کۆمەڵکوژی کردن. هەمانکات سەدان هەزار کوردی فەیلی لە وڵات دەرکرد. هەر لەو ساڵانەدا پەلاماری خێزانە بارزانیەکانی داو هەزاران بارزانی سڤیلی گرت و بێسەروشوێنی کردن.\nلە ساڵی 1987 بەدواووە کەوتە داڕشتن و جێبەجێکردنی پڕۆسەیەکی فراوانتر تر، کە بە پڕۆسەی بەدناوی ئەنفال ناسراوە. لە ناویشیدا بەکارهێنانی چەکی کیمایی. ئەمەش ترۆپکی ئەو سیاسەتە شۆڤێنی و رەگەزپەرستییە بوو کە رژێمی بەعس بۆ پاکتاوکردنی رەگەزیی لە باشووری کوردستان دەستی پێکردبوو. لە هێرشەکانی ئەنفالدا کە بە هەشت قۆناغ و لە سەرانسەری باشووری کوردستاندا بەڕێوەچوون، هەزاران گوندو شارۆچکە لەگەڵ زەوی تەخت کران و دەیان هەزار لە دانیشتوانی ئەو ناوچانە گیران و لە بیابانەکانی ناوەڕاست و باشووری عێراقدا کۆمەڵکوژ و زیندە بە چاڵکران.\nئەنفال لە پارچە جیاوازەکانی کوردستانشدا بە شێواز و رێبازی جیاواز لە لایەن رژێمە داگیرکەرەکانی کوردستانەوە پەیڕەو ئەکرێن. دەوڵەتی تورکیاش هەر لە ساڵانی 1990وە و تا ئێستاش بە هەزاران گوند و شارۆچکەی باکوری کوردستانی خاپوورکردووەو خەڵکەکەی دەربەدەر کردوون. ئاوارەکانی کەمپی مەخموری باشووری کوردستان کە ئێستا لە ژێر ئابڵوقەدان، نموونەیەکی ئەو هێرشە ئەنفالئاسایانەی تورکیان. رژێمی کۆماری ئیسلامیی ئێرانیش لە دوای ساڵی 1980وە بە هەمانشێوە چەندین هێرشی کۆمەڵکوژیی لە ئاستی جیاوازدا دژ بە خەڵکی کوردستان بەڕێوەبردووە. لە هێرشەکانی رژێمدا بۆ سەر رۆژهەڵاتی کوردستان و داگیرکردنەوەی ئەو پارچەیە، لە شارەکانی سنەسنەو سەقزسەقز و مەهابادمەهاباد و گەلێک ناوچەی تر، گولەبارانکردن و کوشتنی بەکۆمەڵی خەڵک بەڕێوەچوون. لە ئێستاشدا دەوڵەتی تورکیا لە رۆژاوای کوردستان، هەمان پڕۆسە بە شێوازێکی تر پەیڕەو ئەکات. کوشتن و ئاوارەکردن و گۆڕینی دیمۆگرافیای شاری عەفرینعەفرین و ناوچە کوردییەکان، بە هەمانشێوە ئەچنە چوارچێوەی پاکتاوکردنی نەژادییەوە.\nهەموو ئەم راستییانە ئەوەمان بۆ ساغ ئەکەنەوە کە داگیرکەرانی کوردستان تا ئێستاش روانینێکی هاوبەشیان هەیە لە بەرامبەر چارەسەرکردنی پرسی کوردستاندا. ئەویش پاکتاوکردنی خەڵکی کوردستانە. ئایا لەبەرامبەر ئەم سیاسەت و پراکتیکە هاوبەشەی ئەواندا، ئیتر کاتی ئەوە نەهاتووە کوردانیش سیاسەت و پراکتیکێکی هاوبەشیان بۆ وەلامدانەوەی ئەم تاوانانە هەبێت؟ کاتی ئەوە نەهاتووە بەرژەوەندییەکانی خەڵکی کوردستان بخرێنە پێش بەرژەوەندییە تەنگە حزبی و کەسییەکانەوە؟ کاتی ئەوە نەهاتووە هەنگاو بۆ داڕشتنی ستراتیژێکی نەتەوەیی هاوبەش بنرێت، کە بتوانێ زامنی رێگریی لە دووباربوونەوەی ئەم هێرشانە بۆسەر خەڵکی کوردستان بێت؟\nدوای راپەڕینی گەلی باشووری کوردستان و دەرکردنی دامودەزگا سەرکوتکەرەکانی رژێم لە ساڵی 1991دا، هەروەها دوای روخانی رژێمی بەعسی عێراق لە 2003. بە هەزاران دۆکۆمێنت دەرکەوتن کە ئەو راستیانەیان پشتراست کردنەوە. لە چەندین شوێنی جیاواز گۆڕی بە کۆمەڵ دۆزرانەوە. بەڵام تا ئێستاش کەسوکاری ئەنفالکراوان و ئەوانەی لەو پڕۆسە نامرۆڤانەیەدا رزگاریان بوو، چارەنووسی کەسو کارە ئەنفالکراوەکانیان بە تەواوی نازانن. سەرەڕای ئەوەش وەک ئەوەی پێویستە هاوکاری نەکراون. بێگومان هیچ شتێک ناتوانێ قەرەبووی گیانی ئەو دەیان هەزار قوربانییە بکاتەوە. بەڵام ئاوڕدانەوەی جدیی لەو کەسانەی لە ئەنفال رزگاریان بووە، ئەرکێکی گرنگ و سەرەکی حکومەتی هەرێمی کوردستان و عێراقیشە. دوای ئەوەی کە هەموو بەڵگە یاساییەکان راستییەکانی ئەو تاوانەیان سەلماند و هەندێک کەس لە سەرانی ئەو کاتەی عێراق سزای مەرگ دران، پێویست بوو رێکارە یاساییەکانی تریش بگیرێنە بەرو حکومەتی عێراق بە شێوازێکی شایستە قەرەبووی زیانلێکەوتووان بکاتەوە.\nئێمە لە کۆنگرەی نەتەوەیی کوردستان جارێکی تر سەری رێز لە بەرامبەر قوربانیان ئەنفال و هەموو کۆمەڵکوژییەکاندا دائەنەوێنین. هەمانکات داوا لە دەسەلاتدارانی عێراق و حکومەتی هەرێمی کوردستان ئەکەین، بە تەنگ داواکاریی خەڵکی ناوچە ئەنفالکراوەکانەوە بچن. هیچ نەبێ قەرەبووی زیانە مادییەکانیان بکەنەوە و ژیانێکی شایستەتریان بۆ بڕەخسێنن. هەروەها داوا لە خەڵکی کوردستان، پارت و رێکخراوە سیاسییەکان، رێکخراوەکانی کۆمەڵگەی مەدەنی و ئێلیتە جۆراوجۆرەکانی کوردستان ئەکەین، هەنگاوی جدیی بۆ یەکدەنگی و یەکڕیزیی لە پێناو دووبارە نەبوونەوەی ئەم تاوانانەدا بنێن.\n#سنە | #سەقز | #مەهاباد | #عەفرین | #14-04-2020 |\n➕ ئەم بابەتە لەلایەن: (بەناز جۆڵا)ەوە لە: Apr 14 2020 9:31AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 14 2020 9:41AM باشترکراوە


"کۆما جڤاکێن کوردستان" (کەجەکە) پەیامی پیرۆزبایی بۆ حیزبی دێموکرات نارد\n13:19 - 19 گەلاوێژ 2720\nهاوسەرۆکایەتیی دەستەی بەڕێوەبەریی کەجەکە (KCK) بەبۆنەی ٢٥ی گەلاوێژ ساڵڕۆژی دامەزرانی حیزبی دێموکراتی کوردستانی ئێران پیرۆزبایی لە حیزبی دێموکرات کرد.\nبۆ بەڕێوەبەریی و کادیرانی خۆشەویستی حیزبی دێموکراتی کوردستانی ئێران (حدکا)\nبە خۆشحاڵییەکی زۆرەوە بانگهێشتنامەکەی ئێوەمان بەبۆنەی ٧٥ـەمین ساڵڕۆژی دامەزراندنی حیزبەکەتان پێگەیشت. سپاسی بانگهێشتنامەکەتان دەکەین. ئێمە وەکوو هاوسەرۆکایەتی بەشداری ڕۆژ و بۆنە گرینگەکان دەبین، بەڵام بەهۆی نالەباریی هەلومەرجەکەوە ناتوانین وەکوو هاوسەرۆکایەتی بەشدار بین، بۆیە هیوادارین ئێوەش واتا بەمە بدەن.\nساڵڕۆژی دامەزراندنی حیزبەکەتان لە بەڕێوەبەری، کادیران، لایەنگران و هەموو گەلەکەمان پیرۆز بێت. لە ٧٥ـەمین ساڵڕۆژی دامەزراندندا، ئێمە یادی شەهیدانی گەورە قازی محەممەد و سەدری قازی و سەیفی قازی بەرز ڕادەگرین و سەری ڕێز و ناوازیشیان بۆ دادەنوێنین. سکرتێرانی حیزبەکەتان بەڕێزان دکتور قاسملوو و شەرەفکەندی، هەروەها هەموو فەرماندە و شەرڤانان، کە لە ناو تێکۆشانی ئازادیی گەلی کورددا شەهید بوون بە ڕێزەوە یادیان بەرز ڕادەگرین. کوردستانی ئازاد، کە خەون و ئاواتی ئەوان بوو، بێگومان و بە دڵنیاییەوە بەدی دێت.\nدوژمنانی گەلی کورد سەدەی ٢١یان کردووە بە سەدەی قڕکردن و سڕینەوەی گەلەکەمان لەسەدەی ٢١دا بۆ ئەوەی سیستەمی نەتەوە دەوڵەت گەلی کورد قڕ بکات، هەموو جۆرە گوشار، زۆرداری و کۆمەڵکوژییەک پێکدێنێت و بووە بە سەدەی قڕکردن. لە سەرەتای سەدەی ٢١دا بۆ یەکەمجار کۆماری تورکیه سیاسەتی قڕکردنی پێکهێناوە. لە ساڵی ١٩٢٥دا داوای ئازادیی گەلی کورد بە کۆمەڵکوژی درایەوە. شێخ سەعیدی پیران و ٤٧ هاوڕێکەی لە گۆڕەپانی دەریی چیایی شاری ئامەد لە سێدارە دران.\nدواتر نەتەوە دەوڵەتەکانی ئێران، عێراق و سووریه بۆ ئەوەی گەلی کورد ڕووبەڕووی قڕکردن بکەنەوە سیاسەتی گوشار و زۆردارانەیان بە سەر گەلەکەماندا سەپاند. لە ساڵی ١٩٤٦یشدا بە کۆمەڵکوژکردن و لە سێدارەدان وەڵامی تێکۆشانی ئازادیی گەلەکەمان لە ڕۆژهەڵاتی کوردستان درایەوە. عێراق و سووریەش هەمان سیاسەتیان بەڕێوە بردووە.\nلە ٢٥ ساڵی دوایی سەدەی ٢٠ بە دواوە، سیستمی قڕکردنە، کە لە ڕۆژهەڵاتی نێوەڕاست لە دژی گەلی کورد دامەزرێنرابوو ئیتر بەرەو لەبەریەک هەڵوەشان دەچوو. کاتێک ئەو هاوسەنگییانە، کە لە سەر بنەمای قڕکردنی کوردان دامەزرابوون و لەبەر هەڵوەشان، هەلی مێژوویی بۆ کورد ڕەخسا. گرینگترینیان ئەوە بوو، کە لە هەر چوار بەشی کوردستاندا لە رووی ئایدۆلۆژی. سیاسی، کۆمەڵایەتی و سەربازییەوە بەهێزبوونێک خوڵقا. کاتێک داگیرکەر و قڕکەرانی گەلی کورد ئەو دەرفەت و هەلەیان بۆ ژیانی ئازاد و دێموکراتیکی کوردان بینی دەستان بە جموجۆڵ کرد بۆ ئەوەی کورد نەبێت بە خاوەن دەسکەوت. ئەم ساڵانە کە ئێمە پیایدا تیدەپەڕین، ئەوەندەی دەرفەت و هەلی دەستکەوتی گەورەیان تیادا ڕەخساوە، ئەوەندەیش مەترسیی گەورە لە هەناویاندایە.\nمێژووی تێکۆشانی ئازادیی گەلی کورد ئەوەی بۆ هەمووان ڕوونکردەتەوە، کە چۆن بتوانین دەرفەت و هەلەکان هەڵسەنگێنین و مەترسییەکانیش لە ناو ببەین، بۆ ئەوەش گرینگیی دامەزراندنی یەکێتیی نەتەوەیی بۆ هەمووان خستووەتەڕوو. ئەگەر ئێمە یەکیەتیی نەتەوەیی پێکبهێنین و لە ناو هێزە سیاسییەکانی گەلی کورددا پشتگیری و تێکۆشانی هاوبەش بەهێز بکەین، ئەوا لەم سەردەمەدا لە هەر چوار پارچەی کوردستان تێکۆشانمان بۆ ژیانی ئازاد و دیموکراتیک سەردەکەوێت و هەبوونی نەتەوەیی گەلی کورد دەکەوێتە ژێر چەتری پارێزراوێتییەو. ئێمە بە سەردەمێکدا تێدەپەڕین، کە گەلی کورد هەبوون و نەبوونی دەسەلمینێت. ئەو ڕاستییەش ئەرک و بەرپرسارێتی میژوویی دەخاتە سەر شانی هێزە سیاسییەکانی کورد، ڕۆشنبیران، هونەرمەندان، ژنان، گەنجان و گشت کۆمەڵگەی کورد.\nڕێبەر ئاپۆ هەموو کاتێ فەرمانی لەو شێوەیەمان پێدەدات و دەخوازێت خەبات بکەین بۆ پیکهێنانی یەکیەتیی نەتەوەیی\nلە حیزبەکەتاندا ئەزموونێکی گەورە لەو شێوەیەی ٧٥ ساڵان هەیە. ئیوەش سەرەڕای هەموو زەحمەتییەکان بە بێوچان بە بڕیار تێکۆشانی ئازادیی گەلی کورد بەڕێوە دەبن. ئەزموون و تێکۆشانی ٧٥ساڵەتان بۆ ئیمەش واتادار و هێژایە. ئێمە دەزانین کە کە حیزبەکەتان خاوەن ئیرادە و بڕیاڕی تێکۆشانن بۆ گەیشتن بە ئامانجە گرینگ و بە بایەخەکەی یەکیەتیی نەتەوەیی، جارێکیتر بەبۆنەی ساڵڕۆژی دامەزراندنی حیزبەکەتانەوە، دەمانهەوێت جەخت لەوە بکەینەوە، بۆ ئەوەی پشتگیری نێوانمان و یەکێتیی نەتەوەیی پێشبکەوێت، چیمان بکەوێتە سەر شان ئامادەین.\nلە ٧٥ـەمین ساڵڕۆژی حیزبەکەتاندا لە سەر بنەمای بەرپرسیارێتییەکانمان بەرامبەر بە گەل و شەهیدەکانمان، جارێکیتر ئێمە هەستی پشتگیری، خوشک و برایەتی پێشکەش دەکەین، لە تێکۆشانی هەموو بەشەکانی حیزبەکەتاندا سەرکەوتنی بەرزتان بۆ بە ئاوات دەخوازین.\nKCK ـ هاوسەرۆکاوەتیی دەستەی بەڕێوەبەریی کەجەکە\n١٥ی ئابی ٢٠٢٠\n٢٥ی گەلاوێژی ٢٧٢٠


کەریم کابان، قوربانیی کۆمەڵگای چینایەتیە!\nنرخ، بەها، لکاوە بە هەموو شتومەکەکان و مرۆڤەکان و و نیشتمانەکان و جوگرافیا جیاوازەکان و بگرە کیشوەرەکان و تا دەگاتە ئیین و ئایدۆلۆژیایەکان. هەموو کاڵایەک یا مەتریالێک کە بەرجەستەیە و دەبینرێ و لە ژیانماندا مامەڵەی لە گەڵدا دەکەین، نرخ و بەهایەکی هەیە، جا کەم بێت یا زیاد، ئاینەکانیش هەروەها، بەهایان بەرز و نزم دەکات لە گەڵ کات و شوێندا. بۆیە کە تەماشای دەورووبەرت دەکەی و هەست بە جیاوازیی و کار و نەخشی شتە جیاوازەکان دەکەیت، سەرت سوووڕ نەمێنێ لەو جیاوازییانە لە نرخ و پایەی کۆمەڵایەتیان، نرخی شتومەکەکان دەزانین تا ڕادەیەک، کە جیاوازییەکانیان لە چیەوە سەرچاوەی گرتوە و بۆ یەکێکیان گرانە و ئەوی تر هەرزان! بۆ نموونە؛ نرخی پارچەیەک ئەڵماس بە بەراورد لە گەڵ پارچەیەک ئاسن، ئەڵماسەکە لە قووڵایەکی زیاتر دەردەهێنرێ و کات و تێچووەکەی زیاترە لە پارچەیەک ئاسن کە دەتوانیت لە چیاکانی پێنجوێن دەری بهێنیت بە ئاسانتر و تێچوویەکی کەمتر، هەروەها کۆمەڵیک فاکتەری تر هەیە لە داواکاری خەڵک و زەوقی کەسەکان. یا کڵاشێکی هەورامی، کە تێچووی ئەو کاتەی کە لە دروستکردنیدا زیاترە لە پێڵاویکی لاستیک کە لە کارگەیەکدا بەرهەم دەهێنرێت، خۆتان دەزانن، کاری زیاتر یەکسانە بە کرێ یا هەقدەستی زیاتر، ئەمەش دەچێتە سەر نرخی ئەو شت ومەکانە، کە لە کۆتاییدا دەبێت، بە کارهێنەرەکە بیدات. بۆ ئاینەکانیش هەروایە، دەبینین، هەزاران کەس لە کۆمەڵگا ئیسلامیەکانەوە دێن و دەبنەە مەسیحی بۆ وەرگرتنی وەڵام و خۆگونجاندن لە کۆمەڵگا ئەوروپیەکاندا، ئەمەش بەرامبەر دڵنیابوونێک و خۆشگوزەرانییەکی ماددیی لە بیمەی تەندروستیی و بێکاریی و کاری گونجاو و دەیان دەستکەوتی تر، کەواتە هەموو شتەکان، لە هەواوە بگرە تا دانیشتنی سەر ڕووباریک نرخەکەی جیاوازە، کە دەچیت بۆ ئەحمەو ئاوا، هەواکەی جیاوازە لە گەڵ هەوا و کەشی کەرکوووکدا، کەواتە ئەو هەموو ماندووبوون و کرێی ئۆتۆمبێل و کرێی مانەوەیە لە هاوینەهەواریک، نرخێک بەهایەکی هەیە، کەواتە تۆ ئەگەر پارەت نەبوو، ناتوانی چێژ لە جوانیی و دیمەن و هەوای سازگاری ئەو نیشتیمانەش ببینی کە ئامادەیی خوێن و گیانی خۆتی لە پێناودا ببەخشیت. بۆ نمووونە من خۆم تا لە عێراق بووم، نە توانیم گەلی عەلی بەگ ببینم ،نە ئەحمەداوا نە باخچە هەڵواسراوەکانی بابل، کەواتە باشم کردوە کە کۆمۆنیستم و نەتەوەپەرست نیم!\nنامەوێ بچینە سەر بابەتی ئابووری ، بابەتەکەمان لە سەر ئەو کێشمەکێش و هەرایەیە کە ماوەیەکە لە کۆمەڵگای کوردیدا بەرامبەر کچە میدیاکارێک کە گوایە بێڕێزیی بە هونەرمەند کەریم کابان کردوە، ئایا ئەم کچە میدیاکارە داهێنەری ئەو ناوە یا ناتۆرەیەیە بە هونەرمەند؟ ئایا کەریم کابان یەکەم هونەرمەندە کە ناوی دەنێن بە یەکێک لە هۆکارەکانی هاتوچۆوە یا گواستنەوەوە؟ ئایا کۆمەڵگا کێشەی لەوە گەورەتری تیادا نییە، کە ئەوەندە خەڵکی لە دەوری ئەم کێشەیە کۆبوونەتەوە؟ ئایا ناڕەزایەتی و کۆبوونەەی کۆمەڵێک هونەرمەند دژی ئەم میدیاکارە بۆ؟ لە کاتێکدا کۆمەڵگا کێشەی کوشتنی ژنانی تێدایە! کێشەی مووچەی تێدایە! کێشەی ڕێگاوبانی تێدایە! کێشەی هێرشی وڵاتانی دراوسێی تێدایە بۆ سەر کوردستان! کێشەی منداڵان و کەرتی پەروەردە و خوێندنی تێدایە! کێشەی ئاسیشی تێدایە! ئەمانە بە جێی خۆی، با بزانین واقعیەتی کۆمەڵگا چی دەڵیت.\nلە سەرەوە، کەمێک باسی بەها و نرخمان کرد، جیاوازیی نێوان کۆمەڵێکیمان باس کرد، بەڵام بەها و نرخی مرۆڤەکانمان هەڵگرت بۆ ئێستا، ئێمە کۆمۆنیستەکان، هەموو شتەکان وەک یەک نابینین، دەچینە قووڵایترەوە، تا بە ڕووکەش دیاردەکان نەببینین و هەڵیانسەنگێنین، بۆ نموونە، ئایا ئەگەر هونەرمەند کەریم کابان، بچوێنرایە یا بەروارد بکرایە یا ناوی لێبنرایە، مارسیدیس، لێگزی، بیئێم، لەمبەرگینی، کە تیایاندایە بە ملیۆنان دۆلارن، هەمان هەڵوێستیان دەبوو بنەماڵەکەیان؟ یاخود بۆ ناسری ڕەزازی لە سەر ناولێنانی مەرزیە بە ئۆتۆمبێلێکی گرانبەهاوە، دەنگی لێوە نایات و ڕەخنە ناگرێت ؟ ئایا بۆچی وەنەوشەو خێزانی وەنەوشە تا ئێستا نەهاتونەتە دەنگ، یا مۆدێل و بەها ونرخی ئەو ئۆتۆمبێلەی کە کچەکەیان ناوی پێوەنراوە، گران بەها و دێنێتی؟ تەنها وەڵامی کچە هونەرمەندی میسری لەیلا عەلوی کە ئەوێش کورد ئۆتۆمبێلێکی خستبووە ناویەوە نەبێت، کە دەڵێن گوتبووی( میللەتێک تا ئێستا خاوەنی سەربەخۆیی نەبێت ، هیچیان لێ ناگیرێت) ناوناتۆرە لە فرهەنگی کوردیدا هەر هەبووە، بەڵام ئێستا لە گەڵ گۆڕانکاریە ئابووریانەدا و زەق بوونەوەی قڵشتە چینایەتیەکەدا، بەراورد بە شتە هەرزان بەها و گرانبەهاکان دەکەن، ئێمە نازانین، پێ دەچێت خەڵک هەبێت، نازناوی ئەڵماسی لێنرابێت و هەندێکیش تەنەکە! بۆیە زۆر جار دەبیستین و گوێمان لێ بووە، دەڵێن، فڵان نووسەر زێڕە زێڕ! فڵان هونەرمەند (توحفە)یە! کچی فڵان کەس بە کێشی خۆی زێڕ دێنێت! دەست ڕەنگینە، یا بازنی ئاڵتونینی لە دەستدایە!\nهەر ئەو بەها و نرخەیە، هەزاران مەحمودی کردوە بە خولە! هەزاران ڕەحمانی کردوە بە ڕەحە! هەزاران فاتمی کردوە بە فاتە! هەزاران کارزانی کردوە بە کارە! هەر تەماشایی کۆمەڵیک بەرپرسی خۆمان بکە، پێشتر ناویان هەر ئەم ئەحە و خولە و حەمە و ڕەحە بوون، ئێستا پێشگر و پاشگری کاک و مام و مامۆستا و خان و شێخ و بەگیان لێنراوە، کەواتە، ئەوە وەستاوەتە سەر پێگە کۆمەڵایەتیەکەت، کە لە سەرمایەداری و کۆمەڵگای چینایەتیدا بە دەسەڵاتی پارە و ماڵ و موڵکەکەت دەستنیشان دەکرێت و بانگدەکرێیت، بۆیە ئەو هەموو داهات و پارەیە شەڕی لە سەر دەکرێت، تا بە ناو و کەسایەتیی خۆتەوە بانگ بکرێیت وشکۆت نەڕوشێنرێت و لەو ئازارە گیانییانە بە دوور بیت. بۆیە لە دنیایەکی بێ چیندا، کە پارە و سامان ڕۆڵی نەما، ئەو کاتە بەها و نرخی مرۆڤەکان بە توانا و لێهاتوویان دەخەمڵێنرێت نەوەکوو گیرفانیان!\nجاری واش هەیە هەندێک شت لە پێوەر یان لە رێسا دەردەچن، عەرەب قسەیەکی هەیە دەڵیت (تسقط الاداب بین الاحباب)، رێز لە نێوان خۆشەویستەکاندا نامێنێ! لەم شارەی من لێی دەژێم، کە بانگی یەکتری دەکەن، دەڵێن (مراوی چۆنی) بەڵام ئەمە فەرهەنگی ئەم شارەیە! بۆیە ڕاستە بەها و نرخی ئەو ماتۆڕە سێ ویلانە، کە ناوی هونەرمەند کەریم کابانی لێنراوە، من نازانم بناغەکەی چیە، بەڵام دەزانم، نرخ و بەهاکەی هەرزانە و بە مرۆڤی هەژاریش دەکڕدرێ و زیاتر هەژاران بە کاری دێنن، من خۆم بم، نازی پێوە دەکەم، کە ناوم بە ئامێرێکەوە بنرێت کە هەژاران و دەستکورتەکانی کۆمەڵگا بەکاریبهێنن، چونکە ئەوان زیاتر لە دەوڵەمەندەکان رێزی بۆ دادەنێن و چاودێریی دەکەن.\nمامۆستا و هونەرمەند، کەریم کابان، سامانی هەژاران و عاشقانی کورد بوو، بۆیە ئەمان دەیانەوێ، ناوەکەی بزر نەبێ و هەموو ڕۆژێک لە سەر زمانی هەزاران ستەمکێش و رەنجدەری بازاڕەکانی کوردستاندا بێ، خۆزگە منیش ئەو پێگەیەم هەبووایە، کۆلارەیەکیان بە ناومەوە بنایە و بیانگوتایە (ئەوە مەلا ڕەحمان فڕێ).


شاڕۆمەندانی کاتاڵونیا خۆیان بۆ ریفرئەندۆم ئامادە دەکەن – زاگرۆس پۆست\nماڵەوە / جیهان / شاڕۆمەندانی کاتاڵونیا خۆیان بۆ ریفرئەندۆم ئامادە دەکەن\nشاڕۆمەندانی کاتاڵونیا خۆیان بۆ ریفرئەندۆم ئامادە دەکەن\nیه‌ك شه‌ممه 1 تشرینی یه‌كه‌م 2017\tجیهان, هەواڵ 69 جار خوێنراوه‌ته‌وه\nخەڵک لە بەردەم بنکەی دەنگدان لە کاتالۆنیا بۆپرسی سەر بە خۆیی کۆ بوونەتەوە.\nسه‌دان که‌س له شاڕۆمەندانی کاتالۆنیا له وڵاتی ئسپانیا، ئه‌و قۆتابخانانەیان داگیر کردوه که بۆ ئەمڕۆ یه‌کشه‌ممه دیاریکراون ببنه بنکه دەنگدان بۆ به‌شدارانی ڕیفراندۆمی سه‌ربه‌خۆیی ئه‌م ناوچه‌یه. ئەمڕۆ بڕیار وایه ڕیفراندۆم بو سه‌ربه‌خۆیی کاتاڵونیا به‌ڕێوه بچێت.\nئه‌م که‌سانه ده‌یانه‌وێت ئه‌رخایه‌ن بن کە پۆلیس ئه‌م قۆتابخانانه داگیر نه‌کات‌و ده‌نگدان له‌م قوتابخانانه به‌ڕێوه بچێت. حکوومه‌تی ناوه‌ندی ئسپانیا هه‌وڵ ده‌دات ڕیگا له به‌ڕیوه‌چوونی ریفراندۆم بگرێت.\nهه‌ر بەو بۆنەوە بە هه‌زاران هێزی پۆلیس دەستوور دراوه ئه‌و قۆتابخانانهی کە خەڵکی تێدان، کۆنترۆڵ بکه‌ن‌و ه‌ده‌ریان بنێن.\nبەڵام سەرەڕای هەموو ئەمانە پۆلیسی ئسپانیا تەنها توانیویەتی نێوەی ئەو شێوێنانە کونترۆڵ بکات و بەشێکی بەرچاو لە شوێنی دەنگدان بە دەست خەڵکەوە ماون.


👫 زەینەب جەلالیان Kesayetîyekan\n📅 Katî tomarkrdin Nov 27 2009 11:53PM\n👁 Em babete 11,540 car bînrawe\nزەینەب جەلالیان لەساڵی 1983 لە شاری ماکۆی ڕۆژهەڵات [ Zortir... 👁] ✖ ✖ 8 13 ✔ 99% ✍ H.B. 27-11-2009 23:53:06\n📝 زەینەب جەلالیان بەندکراوی سیاسی کورد نامەیەکی کراوەی ئاراستەی رای گشتی کرد Bellgenamekan\n📅 Katî tomarkrdin Jun 18 2018 1:00PM\nKMMK:زەینەب جەلالیان بەندکراوی سیاسی کورد کە سزای [ Zortir... 👁] ✖ ✖ 0 1 ✔ 99% ✍ M.B. 18-6-2018 13:00:48\n📝 زەینەب جەلالیان لە زیندانەوە نامەیەک بۆ لەیلا گوڤەن دەنوسێت Bellgenamekan\n📅 Katî tomarkrdin Jan 20 2019 8:59PM\nکوردستان دایکی هەموو شارستانیەتەکانی جیهانە، بەڵام [ Zortir... 👁] ✖ ✖ 0 3 ✔ 99% ✍ N.I. 20-1-2019 20:59:20\n📝 زەینەب جەلالیان لەدۆخێکی مەترسیداری جەستەیدایە وئێزنی چاوپێکەوتنیشی پێ نادرێت Bellgenamekan\n📅 Katî tomarkrdin Oct 9 2017 3:55PM\n👁 Em babete 2,200 car bînrawe\nبەپێی هەواڵی گەیشتوو بە کۆمەڵەی مافی مرۆڤ کوردستان [ Zortir... 👁] ✖ ✖ ✖ 0 1 ✔ 91% ✍ H.B. 9-10-2017 15:55:00\n📝 زەینەب جەلالیان، زیندانیی سیاسیی کورد لە زیندانی خۆی بە مەبەستی ناڕەزایەتی دەربڕین لە بارودۆخی خۆی، نامەیەکی سەرئاوەڵای بڵاو کردەوە Bellgenamekan\n📅 Katî tomarkrdin Jun 12 2018 10:05PM\nمن ئەم نامەیە بۆ کەسانێک دەنوسم کە ڕێز لە مافی کەس [ Zortir... 👁] ✖ ✖ ✖ 0 0 ✔ 88% ✍ H.B. 12-6-2018 22:05:48\n📝 مانگرتن لە خواردنی دەواودەرمانی (زەینەب جەلالیان) بەندکراوی سیاسی کورد لە ڕۆژهەڵاتی کوردستان Bellgenamekan\n📅 Katî tomarkrdin May 10 2017 4:54PM\n👁 Em babete 5,025 car bînrawe\nبە پێی هەواڵی گەیشتوو بەکۆمەڵەی مافی مرۆڤی کوردستا [ Zortir... 👁] ✖ ✖ ✖ 0 1 ✔ 91% ✍ H.B. 10-5-2017 16:54:54\n📝 مانگرتنی زەینەب جەلالیان و 9 زیندانی دیکە دوابەدوای گوشاری بەرپرسانی زیندان Bellgenamekan\n📅 Katî tomarkrdin Aug 3 2018 8:04AM\nkmmk: زەینەب جەلالیان لەگەڵ 9 زیندانی دیکەی تاوانە [ Zortir... 👁] ✖ ✖ ✖ 1 1 ✔ 95% ✍ M.B. 3-8-2018 8:04:01\n📝 مەترسی هەیە زەینەب جەلالیان بینایی چاوەکانی لە دەست دابێت لە (زیندانی خۆی) Bellgenamekan\n📅 Katî tomarkrdin Feb 16 2018 10:50AM\n👁 Em babete 3,737 car bînrawe\nکۆمەڵەی مافی مرۆڤی کوردستان kmmk: لە دوای زیاتر لە [ Zortir... 👁] ✖ ✖ 0 1 ✔ 99% ✍ M.B. 16-2-2018 10:50:40


به ده‌یان هه‌زار كه‌س له دژی شه‌ڕی عێراق ڕێـپـێوانێـك له واشـنتۆن سازده‌كه‌ن\nده‌یان هه‌زار كه‌س له واشـنتۆنی پایته‌خت ڕێـپـێوانێـكیان به‌مه‌به‌سـتی داوای كشـانه‌وه‌ی هێزه‌كانی ئه‌مریكا له عێراق سـازكرد.\nله‌و ڕێـپـێوانه‌دا ژماره‌یه‌ك كه‌سـایه‌تی ناودار تیایدا به‌شـداریـیان كرد كه له نێویاندا ڕێبه‌رانی مافه‌كانی سـڤیل وه‌كو جه‌یسی جاكسن و ئه‌كته‌رانی به‌ناوبانگی هۆڵیوود و له‌گه‌ڵ هه‌ندێ ئه‌ندامانی كۆنگرێـس و هه‌روه‌ها ئه‌ندامانی سـوپای ئه‌مریكا.\nشـایانی ئاماژه‌یه گروپـی ناسـراو به یه‌كێـتی له پـێـناو ئاشـتی و مافپه‌روه‌ریدا ئه‌م خۆپـیـشـاندانه‌یان سازداوه.\nگوته‌بێـژێـك به ناوی خۆپـیـشـانده‌رانه‌وه گوتی ئاماده‌بووان نوێنه‌رایه‌تی زۆرینه‌ی خه‌ڵكی ئه‌مریكا ده‌كه‌ن. هه‌روه‌ها گوتی هه‌ڵبژاردنه‌كانی مانگی یانزه‌ی ڕابردوو هیچ گومانێـكی نه‌هێـشـت له‌وه‌ی خه‌ڵكی ئه‌مریكا له دژی شـه‌ڕ ده‌نگیان دابوو.\nبڕیاره خۆپـیـشـاندانه‌كه سـێ ڕۆژ بخایه‌نێت. وا پـێـشـبینی ده‌كرێت ڕۆژی دووشـه‌ممه به سه‌دان خه‌ڵك سه‌ردانی ئه‌ندامانی كۆنگرێـسـی ئه‌مریكی بكه‌ن له هه‌ڵمه‌تێـكدا بۆ كشانه‌وه‌ی هێزه‌كانی ئه‌مریكا له عێراقدا. به‌ڵام كاربه‌ده‌سـتان ده‌ڵێن به لایه‌نی كه‌مه‌وه یه‌ك گروپ پلانی خۆپـیـشـاندان ده‌كه‌ن به پـێچه‌وانه‌ی خۆپـیـشـاندانی ئه‌مڕۆوه بۆ نیشـاندانی پـشـتیوانی بۆ شـه‌ڕی عێراق.


ئەرک و کاری نوسەریی، نوسین وەکو نوسەرێکی سەرکەوتوو – کەی ئای تی ئێن\nبیروڕا 12, كانونی دووه‌م 2017\nنوسەر چییە؟ نوسراوەکانی ڕۆژنامەکان، هەواڵەکان، ڕاپۆرت و دەیانی تر لە جیهان کەسێکی تایبەت بەو بوارە دەینوسێت و پێی دەوترێت نوسەر. بێگومان نوسەریی یەکێکە لە کارەکانی ژیان و لە ڕۆژگاری ئەمڕۆدا کارێکی گرنگ و سەرکەوتووە، به مەرجی ڕەچاوکردنی ڕەوشت و بەهاکانی. نوسەر بڕوای بەو شتە هەیە کە دەینوسێت، وە کە هەوڵی بۆ دەدات بێگومان هەست بە بەرپرسیاریەتی کارەکەی دەکات، له پێشیشیاندا بەرپرسیاری ڕەچاوکردنی پایەکانی نوسەریی.\nنوسەر ئەوە نیە بابەتێک یان پێگەکەی پڕ بکات له وشەی تەکنەلۆژی، بەڵکو تەنها ۱ کار دەکات ئەویش ئەو شتەی کە مەبەستیەتی بیکات بە شێوەیەکی ڕەوان و سادە دەریببڕێت و بتوانێت بە وشە مۆدێرنەکان بابەتەکەی سەرنجڕاکێش دەربخات.\nبێگومان بڕوا بوون بەو کارەی کە دەیکەیت و پێوەی ماندوو دەبیت له ئاستێکی بەرز خۆی دەبینێتەوە. وە ماندووبوون لەم کارە واتە نوسەریی دەستەواژەیەکی باو و بەربڵاوە، چونکە نوسەری ڕاستەقینە ناهێڵێت هیچ زانیاریەکی بە گوومانەوە بنوسێت، بەڵکو جاری وا هەیە چەند ماوەیەکی زۆر دوادەکەوێت لەنوسینێکی چونکە وێڵ دەبێت بەدوای تەنها یەک وشە و زانیاری نوسراوەکەی.\nلە کوردستاندا، نوسراوێکی ڕێکی وەها نیە دابەش ببێت بەسەر پێگەکان بۆ ڕێکخستنی ئەو کارە. بە داخێکی زۆر وا دەڵێم، بەو داخەی کە زیان بە تەکنەلوژیای زانیاری دەکەوێت، وە ئەزموونی کوردستانیش هەر لە شوێنی خۆی دەوەستێت کە ئێستا لە کوردستان نوسەرانی تەکنەلۆژیایی زۆربەی پێگەکان دوور لە هەموو بەندەکان، دەستووری نوسەریان پێشێلکردووە و بەزەییان بە هیچ لایەنێکی نوسەریدا نایەوە. ئێوە بڵێن چۆن؟\nیەک لەو بەها سەرەکیەی کە نوسەر دەبێت چاوی لەسەر بێت زانیاریەکانیەتی! ئەو زانیاریەی کە دەدرێت چۆن دەدرێت و چۆن دەردەبڕدرێت؟ ئەو تێبینییەی کە من کردوومە وەکو ئارەزوومەندێک و خوێنەرێک شتانێکی سەیر لە بابەتەکان دەبینم، ئەوەی تێبینیم کردووە لە زۆربەی پێگەکان تەنها خۆ دەرخستنە وەکو نوسەر، نەوەک نوسەری ڕاستەقینە. پێشلێکردنی مافی نوسەری کێشەیەکی بەربڵاوە، ئەوەش بردنی هەموو ماندووبوونی کەسانی ترە و بێ ناوهێنانی شوێنی دیاریکراو یان کەسی دیاریکراو، بێگومان ئەمە لە هیچ ڕوویەکەوە لەگەڵ ڕەوشتەکانی نوسەریی یەک ناگرنەوە!\nبەڵام سوپاس بۆ خودا کە کەسانێک هەن بتوانن ئەم بۆشاییە لە کوردستان بە شارەزاییەکەیان و کردارە پڕۆفیشناڵەکانیان پڕ بکەنەوە. من ئەوەندەی کە تێبینیم کردووە و خوێندوومەتەوە تۆڕی تەکنەلۆژیای زانیاری کوردی کە ناسراوە بە کەی ئای تی ئێن تەواوی ئامانجی نوسەرێتی پێکاوە له پێگەکەیدا، ئەمەش بەو تێبینی و خوێندنەوانەی کە کردوومە بۆ ئەو کارانەی کە تۆڕەکە دەیکات کەوا بۆ ماوەی چەند ساڵێکە شانیان داوەتە بەر خزمەتکردنی بوارەکە و زمانی کوردی.\nبا زۆر لەسەر ئەم خاڵە نەڕۆین، وەرن با لە چەند خاڵی داهاتوودا کە لە خوارەوەن، هەوڵێک بدەین نوسەرانی کوردستان بتوانن سوودی لێ وەربگرن.\nباسی کار و بنەمای نوسەرییمان کرد، بەڵام باسی ئەو کارەمان نەکرد کە نوسەر دەبێت بیکات.\nئەمە پەیامێک دەبێت بۆ ئەو پێگانەی کە ئەرکی نوسەرییان لە کوردستان قورسترکردووه، بەڵکو هیوایەک هەبێت بۆ ئەوانەی کە مافەکانی نوسەر لە کوردستان قۆرخ دەکەن. هەر وەکو دیاریەکیش بۆیان لە ڕێگەی ئەم تۆڕەوە، بۆ ئەوەی ئەوانیش بتوانن بە ڕەوشت و بنەمای کاری نوسەری زانیاریەکانیان بڵاوبکەنەوە.\nباشە نوسەر دەبێت چۆن بێت؟\nبێگومان دەبێت قسە و گوفتاری نوسەر دوور بێت لە قسەی نێو بازاڕ و خەڵکانی ئاسایی. چونکە تۆ دەبێت ئەو زانیاریەی کە هەتە، بتوانیت بە شێوەیەکی باش دەریببڕیت و هەم ببێت بە سەرچاوەیەکی ڕێک و پێک بۆ خەڵکی و هەمیش ژێرخانێک بۆ زمانەکەت. وشەیەکی تەکنەلۆژی زانستی وەربگێڕە سەر وشەی کوردی یان سود لە سەرچاوە کوردییە باوەڕپێکراوەکان وەرگرە، ئەمە ئەگەر مەبەستتە و دەتەوێت کوردستان ژێرخانی وشە و ڕستەی تایبەتی هەبێت.\nشتێکی گرنگ کە تا ئێستا زۆربەی پێگەکان نازانن مامەڵەی لەگەڵ بکەن خاڵبەندیە. چونکە بێگوومان نازانن ئەو ڕێساکانی خاڵەکانی نوسین چۆنن و چۆن مامەڵەیان لەگەڵ بکەن. یاسا و ڕێسای فەرمی بۆ نوسینی وشەکان لە کوردستاندا هەیە، ئەو خاڵە باوانەتان بە پێی هەڵە و تاقیکردنەوە و ئەزموونەکانی خۆم بۆتان ڕووندەکەمەوە کە لە نێو بابەتەکاندا باون هەڵەیەکی زۆریان تێدا دەکرێت، کە ئەو خاڵانە لە چ کاتێک بەکاردەهێنرێن و چۆن مامەڵەیان لەگەڵ بکرێت.\nخاڵ ( . ): دەستەواژەیەکی گرنگە بۆ مانای ڕستە، چونکە کۆتایی و دەستپێکی مانا دیاری دەکات، خاڵ لە هەموو شوێنێکی نوسیندا بە کاردێت کە کۆتایی هەموو مانایەک و ڕستەیەک بێت، جگە له دوای دەستەواژەی سەرسوڕمان یاخوود پرسیار. چەند نموونەیەک:\nیاهوو ماڵئاوایی کرد.\nکۆمپیوتەرێکی نوێ ڕاگەیاندرا.\nنموونەی هەڵەی نوسینی خاڵ:\nکێ کۆمپیوتەرێکی نوێی ڕاگەیاند؟.\nجووت خاڵ ( : ): لە هەر شوێنێک بەکاردێت کە بتەوێت گوزارشتی وشەیەکی پەیوەندیدار بکەیت کە پەیوەندیدارە بە ڕستەیەکەوە، هەروەها بەکاردێت بۆ گێڕانەوەی وتە و دانانی لە پێش وتەی دەرەکی، نمونە:\nسەردار وتی: دوێنێ لە پێشانگای CES بووم.\nبۆر یاخوود فاریزە ( ، ): مانای پشووە لە ڕستەدا، کاتێک تۆ چەند ڕستەیەک دەنوسیت کە دوور و درێژن، ئەوا بۆ جوانکردن و باشتر خوێندنەوە پێویستە تۆ ئەم دەستەواژەیە بەکاربهێنیت، نمونە:\nزمانی php زمانێکی ئاڵۆزە، بۆ داڕشتنی سیستەم بەکاردێت.\nخاڵ بۆر ( ؛ ): بۆ پشوویەکی درێژترە و پێناسی ناوێکە بە کورتی، نموونە:\nهاوڕێکانت؛ هەمیشە لە تۆڕە کۆمەڵایەتیەکان دەردەکەون.\nهەرگیز ڕستەکانت تێکەڵ مەکە، بە دانانی بۆشایی (سپەیس) لە پێشی هەر خاڵێک و دەستەواژەیەک، نموونەی هەڵە:\nدوێنێ مۆبایلێکی نوێ لە کاتی تاقیکردنەوەدا ، تەقیەوە .\nنموونەی ڕاست و دروست:\nدوێنێ مۆبایلێکی نوێ لە کاتی تاقیکردنەوەدا، تەقیەوە.\nئەمانە ڕوونکردنەوەیەکی سادە بوو و ڕوونکردنەوەی ئەو هەڵە باوانەی خاڵبەندی بوو لە زۆربەی پێگەکانی کوردستان. بە هیوام هەموو ئەو کەسانە بیبینن کە تا ئێستاش وەکو نوسەرێکی ڕاستەقینە کاریان نەکردووە، یاخوود ماندووبوونە لە چاولێکەری و بەرانبەرکێ لەگەڵ پێگەی بەرامبەری.\nتاگەکان بیروڕا نوسەر


باڵندە بەفرییەکە لە شەقەی باڵی دا\nتاريخ: ۱۳۹۹ شنبه ۱۹ مهر ساعت ۱۳:۱ بازدید: 981 نظرات: 1 کد مطلب: 15304\n"هاژەی ڕۆح"ی مەهاباد قەرەداخی\nساڵی ١٩٩١ دەنگێک بە بڵندگۆ لە ناو شاری کفری بڵاو بۆوە، "کفری ئازاد بوو"، ئەمە دەنگی "مەهاباد قەرەداخی" بوو کە موژدەی ئازادی شارەکەی لە چنگ ڕژیمی بەعس بە هاوشاریانی دەدا. کفری، بەعقووبه، زەعفەرانییە و بەغدا ناوی ئەو گرتووخانانەی ڕژیمی بەعسن کە شاعیر، نووسەر و چالاکوانی مافی ژنان، "مەهاباد قەرەداخی" لێیان ڕاگیر کراوە.\nمەهاباد، تەمەنی دوازدە ساڵان بوو کە یەکەم ئەزموونی شێعری لە گۆڤاری هاوکاری بڵاو بۆوە. لە ساڵی ١٩٨٧ لە بەشی ژمێریاری پەیمانگای هونەری کەرکووک خوێندنی تەواو دەکا و لە ساڵی ١٩٩١ دەبێتە ئەندامی یەکێتی نووسەرانی کورد.\nساڵی ١٩٩٢ لەگەڵ شاعیر و نووسەر "مستەفا گەرمیانی" ژیانی هاوبەشی پێک‌دێنێ و ساڵێک دواتر بەرەو سوید کۆچ دەکەن و دوو ساڵ دواتر چەندین کتیبی شیعر و چیرۆک و لیکۆڵینەوە و ڕۆمان چاپ دەکا که لەسەردەمی بەعس‌دا لەبەر سانسۆر رێگەی چاپکردنیان نەبوو.\nمەهاباد قەرەداخی دوای سێزده ساڵ دەگەڕێتەوە باشووری کوردستان و بە پێی داخوازیی سەرۆک‌وەزیرانی ئەوکات دەبێت بە ڕاوێژکاری سەرۆک‌وەزیران بۆ کاروباری ژنان و یەکسانی. ئەو بەسەر زمانەکانی عەڕەبی، سوێدی، ئینگلیسی، تورکی و تا ڕادەیەکیش فارسی‌دا زاڵ بوو.\n"شیکار" گۆڤارێکی وەرزی و هزری بوو کە بە خاوەن‌مۆڵەتیی "مەهاباد قەرەداخی" لە ساڵی ٢٠١٣دا ژمارە سیفرەکەی لە چاپ درا و بڵاو بۆوە. نەخشەی دواڕۆژ، پانۆڕاما، شاخ کێڵگەی گەنمەشامییە، میدالیا، هاژەی ڕۆح، باڵندە بەفرەکان (بە زمانی سویدی) و دیوانی مەهاباد قەرەداغی بەرهەمە شێعرییەکانی ئەم شاعیرەن.\nمەهاباد لە نووسینی چیرۆک و وەرگێڕانیش‌دا دەستێکی باڵای هەبوو. لەتێ پیاو، زەنگدانەوە، ساڵێک لە دۆزەخ، فاتیلا، مەرگی مرۆڤ و نیوێک، کۆمەڵکوژی لە خاکی هەزار گرددا، ڕامان لە وێنانەکراو، کۆمەڵکوژی ئەرمەنەکان، لە یادکراو و نکۆڵیلێکراو، هۆلۆکۆست و کۆکوژی جولەکەکان لە لایەن ئەڵمانیای نازییەوە ئاسەواری ئەم چیرۆک‌نووس و وەرگێڕەن.\nئەو لە لێکۆڵینەوە و نووسینی بابەتی پەروەردەیی‌دا چەندین پەڕتووک و ئاسەواری جێ‌هێشتووە کە هەندێکیان بریتین لە: ئازادکردنی مێژوو، لە پێناوی ژیانەوەی ئافرەتدا، شەڕەفنامە، "زمان، ڕامان و ناسنامە"، گەرمیان، باوەگوڕگوڕ، دیلان، خوێندنەوە بۆ فێربوونی قوتابیانی کورد لە سوید و …\nسەرەنجام شاعیر، نووسەر و لێکۆڵەری گەل، "مەهاباد قەرەداخی" لە ڕۆژی ٩ی ئۆکتۆبری ٢٠٢٠ هاوکات لەگەڵ ١٨ی ڕەزبەری ١٣٩٩ی هەتاوی بە هۆی گیرۆدەبوون بە ڤایرۆسی کڕۆنا لە نەخۆشخانەی شاری هەولێر لە تەمەنی ٥٤ ساڵی‌دا ماڵئاوایی لە ژیان کرد.\nبرچسب ها: شاعیر, لێکۆلینەوە, مەهاباد قەرەداخی, نووسەر, هاژه\nخدا لیه خوش بیه


بیلی کۆڵینس شاعیری پەسەندی ئەمەریکا - بنکەی روناکبیریی گەلاوێژ :: Gelawej\nهۆنراوە Oct 18, 2020\nوۆڵ ستریت جۆرناڵ – وەرگێڕانی لە ئینگلیزییەوە: ژوان جەلال\nتێگەیشتبووم کە شیعر دوو شتە- تێگەیشتنی زەحمەتە، بەڵام دەتوانی لەوە تێبگەیت کە شاعیر بەدبەختە.\nبیلی کۆڵینس، خاوەنی نازناوی مەلیکی شاعیرانی ئەمەریکایە و شیعرەکانی بوونەتە خۆراکی خەڵکێکی زۆر، هەر لە "بیڵ میورەی"ـەوە تا منداڵی سێ ساڵان شیعرەکانی ئەویان گوتووەتەوە. وەک یەکێک لەو شاعیرە دەگمەنانەی کۆڕەکانی عەشاماتێکی زۆر لە خۆیان کۆ دەکەنەوە، مستەر کۆڵینس ئارەزوومەندانێکی یەکجار زۆری هەن بۆ خوێندنەوەی شیعر لە شوێنی گشتیدا. شیعرەکانی ئەو تێگەیشتنیان ئاسانە و زۆر جار پێکەنینهێنن، هەروەها لە شیعرەکانیدا لە بارەی هەموو شتێکەوە تێفکریوە، لە سڵاو و خواحافیزییەوە تا دەگاتە مرۆڤایەتی. لە ١٩٩٩ـدا، کارەکەی لە زانکۆی پیتسبۆرگ پرێسەوە گواستەوە بۆ چاپخانەی ڕاندۆم هاوس، کە ڕێککەوتن سێ کتێبی بە بڕەپارەیەکی شەش‌ژمارەیی بۆ چاپ بکەن، کە ئەوەش شتێکی نەبیستراوە لە دنیای شیعردا شاعیرێک بە بڕەپارەیەکی وەها کار بکات. ئێستا ڕاندۆم هاوس لە ملیۆنێک زیاتر کۆپی کتێبەکانی شاعیری لە پرنت داوە.\nمستەر کۆڵینس دەڵێت: "بەڵام من کە دەنووسم، قەت بیر لە فرۆش و هۆڵە پڕ لە خەڵکەکان ناکەمەوە. نە فەیسبووک و نە تویتەریشم نییە، ئەوە شتێکە پەیوەندیی بە نەوەکانەوە هەیە. پارچەکاخەزێک، بۆ من، پتەوترین ئامرازی پەیوەندییە." هەر یەک لە شیعرەکان لە دەفتەرێکی یادداشتی ڕۆژانەدا دەنووسێت و زۆرجار چوار یان پێنج جار بەر لە تەواوبوونیان دەستکارییان دەکاتەوە. "بەڕاستی من دانەدانە شیعر دەنووسم." ئەو گوتی.\nئەو تاکە شیعرانە خێرا کۆ دەبنەوە و دواهەمین کتێبی "ئەشقی وێڵ،" تێکەڵکردنی ٥٠ شیعری تازەیە لەگەڵ نزیکەی سەت شیعری هەڵبژاردەی تردا لە دەیەی ڕابردووەوە و ڕاندۆم هاوس چاپی کردووە.\nپ: تۆ ئەم شیعرانەت چۆن هەڵبژارد؟\nبیلی کۆڵینس: ئەم شیعرانە لە کۆڕە گشتییەکاندا بەردەوام تاقی کراونەتەوە، بۆیە وا تێدەگەم ئەو شیعرانەی ئامادەبووانی کۆڕەکان حەزی پێ دەکەن، شتێکی باشییان تێدا هەیە.\nپ: سەرنجڕاکێشە کە تۆ "ئەشقی وێڵ" وەک ناونیشان هەڵدەبژێریت، لە کاتێکدا ئەو شیعرە یەکێک لە هەرەکۆنەکانتە لەناو ئەمانەدا.\nبیلی کۆڵینس: من هەوڵم دا ناونیشانێک بدۆزمەوە کە جوان بێت بۆ سەر بەرگ. هەروەها، پێم وایە "ئەشقی وێڵ" گرنگییەکی ئیپستمۆلۆجیی بۆ من هەیە، چونکە پێشنیاری شێوازێکی ڕوانینمان لە دنیا بۆ دەکات. شیعرەکە جیاوازیکردنێکە لە نێوان عەشق بۆ ئەو شتانەی لە دنیادا هەن وەک سرووشت، یان ژنەبەرگدروویەک لە جامخانەی دووکانێکی بەرگدروودا، [و] ئەشقی ڕۆمانتیکی، کە دەتوانێت بگرەوبەردە و دڵشکێنەر بێت. ئەو شیعرە لایەنی ئەشقی بێئامانج دەگرێت، عەشقێک کە خۆنەویستانەترە، کە بە سادەیی ئەشقێکە بۆ شتەکانی دەوروبەری هەر یەکێکمان.\nپ: لەناو کارە تازەکاندا، تۆ لەگەڵ فۆڕمە شیعرییەکاندا یاری دەکەیت، وەک ڤیڵەنێڵس، سۆنێت و هایکو؟\nبیلی کۆڵینس: من مەیلێکی زۆرم بۆ ئیمکانییەتی قەیدوبەندکراو لە شیعردا هەیە، بەوەی تۆ فۆرمێک لەسەر خۆت فەرز بکەیت. هەر کە تۆ نەمەتێکی فەڕمیت لەسەر خۆت فەرز کرد، ئەوکات شیعرەکە پاڵی دەنێتەوە. پێم وایە شیعری باش زۆربەی کات دەرەنجامی ئەم جۆرە زۆرانبازییەن لەگەڵ فۆڕمدا.\nپ: تۆ چۆن گەشەت بەو دەنگە شیعرییە گاڵتەبازانەیە دا؟\nبیلی کۆڵینس: کاتێک من کوڕێکی گەنج بووم، تێگەیشتبووم کە شیعر دوو شتە- تێگەیشتنی زەحمەتە، بەڵام دەتوانی لەوە تێبگەیت کە شاعیر بەدبەختە. بۆیە ئەوکات بۆ ماوەیەک من ئەو شیعرانەم دەنووسی کە تێگەیشتنیان سەخت بوو، تەنانەت بۆ خۆشم، بەڵام بۆنی بەدبەختییان دەدا. جا هەتا دەستم نەکرد بە خوێندنەوەی شاعیرانی وەک فیڵیپ لارکین و کێنیت کۆچ، نەمزانی کە ئەم گاڵتەبازییەی لەو ساڵانەدا سەرکوتم دەکرد، لە ڕاستیدا دەتوانرێت لە شیعردا بڵاو بکرێتەوە.\nپ: چۆن ئەو گاڵتەبازییە دەخەیتە شیعرەوە؟\nبیلی کۆڵینس: من کاتێک دەنووسم، لە هەوڵی ئەوەدا نیم گاڵتەباز بم. ئەوە شێوازی منە بۆ تەماشاکردنی دنیا. تێگەیشتم کە شتێکی زۆر ڕاستەقینە لە گاڵتەبازیدا هەیە، چونکە هەموو کەس دەتوانێت خۆی وا نیشان بدا کە جددییە، بەڵام ناتوانیت خۆت وا نیشان بدەیت کە گاڵتەبازیت. تۆ دەبیتە هۆی کاردانەوەیەکی لائیرادی لە خەڵکی تردا ئەگەر پێبکەنن، ئیتر ڕێک دەزانیت قۆشمەچێتییەکەت تا چەندە سەرکەوتووە، لە کاتێکدا تۆ نازانیت خۆ بە جددی نیشاندانت چەندە سەرکەوتووە. پێم وا نییە هەرگیز شیعرێکم نووسیبێت، کە مەبەست لێی تەنیا گاڵتەبازی بووبێت. شیعرم نووسیوە بە گاڵتەبازی دەستی پێ کردووە و زۆرجار گۆڕاوە بۆ شتێکی جددیتر.\nپ: ئایا بۆ ئەوەی بنووسیت گوێکەڕکردن لە شەعبیەتی خۆت ئەستەمە؟\nبیلی کۆڵینس: ناڕەحەتی لە پەیداکردنی شوێنێکی بێدەنگدا زیاتر وەک ئەم بەیانییە وایە، من لە بەشێکی چەپەکی ماڵەکەدا خۆم حەشار داوە و زەلامێک ئەوەتا ماڵەکە بە سۆندە دەشوات. ئەوانە زیاتر ئەو ناڕەحەتییانەن کە من دەمەوێت خۆمیان لێ بە دوور بگرم. من چێژ لە شیعرخوێندنەوە بۆ خەڵک دەبینم و لەوەدا کە هەزار کەس چەپڵەت بۆ لێ دەدەن، خرۆشانێکی سەر تەختی شانۆ هەیە کە ئەکتەرەکان هەستی پێ دەکەن. من منداڵێکی تاقانەم بۆیە دەتوانم هەرچیی بایەخێکم پێ بدرێت وەری بگرم [پێدەکەنێت.] بەڵام ئەوە زۆر بەش بەشە.\nپ: بۆچی کتێبەکەت بە "ناوەکان" کۆتایی پێ هێنا، کە تۆ بۆ ڕێزگرتن لە قوربانیانی ٩/١١ نووسیوتە؟\nبیلی کۆڵینس: من کە بوومە مەلیکی شاعیران داوام لێ کرا ئەم شیعرە بۆ یەکەمین ساڵیادی هێرشە تێرۆریستییەکان بنووسم و لە کۆنگرێس خوێندمەوە. لەو کاتەوە چەند کتێبم دەرچوون و هەر بڕیارم دابوو ئەوە نەخەمە هیچ کتێبێکەوە. نەمویستبوو بەوەی ئەوە فڕێ بدەمە کتێبێکی شیعریی هەمەچەشنەوە، ئاو بکەمە ناوی یان بێڕێزیی پێ بکەم. بەڵام کە هاتە سەر کتێبێکی ئاما گەورە، من زۆرانم لەگەڵ ئەوەدا گرتبوو، ئێ، ئەگەر نەیخەمە ئەمەوە، ئەو شیعرە هەرگیز لە کتێبدا نابینرێت. گوتم با لەوێدا داینێین. ویستم جیای بکەمەوە- نەمدەویست هەروا فڕێی بدەمە نێوان ئەو شیعرانەوە، کە لە بارەی نانخواردن لە ڕستۆرانی چینی یان شتی واوەن. لە کۆتایییەکەیدا داماننا.\nبیلی کۆڵینس- بە پێی نیو یۆرک تایمز هەرەناودارترین شاعیری ئەمەریکایە- لە 1941 لە نیویۆرک سیتی لە دایکبووە، پرۆفیسۆر و شاعیر و نووسەر و ئەنتۆلۆجیستە، زیاتر لە 15 خەڵاتی جیاوازی بۆ شیعرەکانی پێ بەخشراوه.


گیان لە دەست دانی هاووڵاتییەکی کورد بە هۆی تەقەی راستەوخۆی هێزەکانی رێژیم\nزایینی: ١١-٠٤-٢٠١٥ - هەتاوی: ١٣٩٤/٠١/٢٢ - ١٢:١٤ تاران قه‌باره‌ی فۆنت:\nکوردستان میدیا، هاووڵاتییەکی کورد تەمەن ٢٠ ساڵ بە هۆی تەقەی راستەوخۆی هێزە ئینتزامییەکانی رێژیمی ئیسلامیی ئێران لە رێگای سەقز – دیواندەرە کوژرا.\nبەپێی راپۆرتی گەیشتوو بە ماڵپەڕی کوردستان میدیا، رۆژی پێنجشەممە رێکەوتی ٢٠ی خاکەلێوەی ١٣٩٤ی هەتاوی، هێزەکانی رێژیمی ئیسلامیی ئێران، ماشێنی هاووڵاتییەکی کوردیان لە رێگای سەقز – دیواندەرە کردووەتە ئامانجی تەقەی راستەوخۆ.\nئەم راپۆرتە باس لەوە دەکات کە لە ئاکامی ئەم کردەوەیەدا، هاووڵاتییەکی کورد بە ناوی "ئەبوبەکر" کوڕی "ئیبراهیم" بە هۆی بەرکەوتنی گولـلە گیانی لە دەست داوە.\nلەم پەیوەندییەدا شایەتحاڵان رایانگەیاندووە کە هێزەکانی رێژیمی ئیسلامیی ئێران هیچ جۆرە هوشدارێکی راوەستانییان بەم هاووڵاتییە کوردە نەداوە و بە شێوەی راستەوخۆ کردوویانەتە ئامانجی تەقە.\nتەقەی راستەوخۆی هێزەکانی رێژیمی ئێران و هەروەها راوەدوونانی هاووڵاتییان لە رێگەوبانەکانی کوردستان ساڵانە کوژران و برینداربوونی دەیان هاووڵاتیی کوردی لێ دەکەوێتەوە.\nهێزەکانی رێژیم بەردەوام بە گومانی "گواستنەوەی کاڵای قاچاخ" هاووڵاتییانی کورد دەکەنە ئامانجی تەقەی راستە وخۆ و ئەمە لە حاڵێکدایە کە زۆربەیان کاڵای قاچاغیان پێ نییە.\nئاماری ئاژانسی هەواڵدەریی کوردپا لەم پەیوەندییەدا دەرخەری ئەوەیە کە لە ماوەی ساڵی رابردوودا، ٦٤ هاووڵاتیی کورد بە هۆی تەقەی راستەوخۆی هێزەکانی رێژیم و وەرگەڕانی ماشێن بە هۆی راوەدوونانی هاووڵاتییان لەلایەن هێزەکانی رێژیمەوە، کوژراو و بریندار بوون.


ئه‌و 10 یاریزانه‌ی بارسێلۆنا له لیسیتی ره‌شدان و ده‌ستبه‌رداریان ده‌بێت – یاریگا سپۆرت\nHome/هه‌واڵه‌كان/ئه‌و 10 یاریزانه‌ی بارسێلۆنا له لیسیتی ره‌شدان و ده‌ستبه‌رداریان ده‌بێت\nئه‌و 10 یاریزانه‌ی بارسێلۆنا له لیسیتی ره‌شدان و ده‌ستبه‌رداریان ده‌بێت\nLiverpool's Belgium striker Divock Origi (2L) celebrates after scoring their fourth goal during the UEFA Champions league semi-final second leg football match between Liverpool and Barcelona at Anfield in Liverpool, north west England on May 7, 2019. (Photo by Paul ELLIS / AFP)\nبارسێلۆنا دوای شكسته گه‌وره‌كه‌ی به‌رامبه‌ر لیڤه‌رپوول، كارگێڕی یانه‌كه كه‌ته‌لۆنییه‌كه هه‌وڵده‌دات شۆرشێك له كرین و فرۆشتنی یاریزانان له یانه‌كه به‌رپابكات، له پێناوی ئه‌وه‌ی ئه‌و یاریزانانه‌ی سوودیان بۆ یانه‌كه نییه بیانفرۆشێت و دواتر پاره‌ی ئه‌وان له كڕینی چه‌ند یاریزانێكی سووپه‌ر خه‌رج بكات، پێگه‌ی گۆڵ ئه‌و 10 یاریزانه‌ی دیاریی كردووه، كه بارسا ده‌یانفرۆشێت.\nدێنیز سوارێز، دوای گه‌ڕانه‌وه‌ی له ئاڕسێناڵ بارسا هه‌وڵی فرۆشتنی ده‌دات، تا سوود له پاره‌كه‌ی وه‌ربگرێت، دوای رۆیشتنیشیی بۆ ئارسێناڵ ته‌نها چه‌ند خوله‌كێكی كه‌م یاریی له بۆ یانه له‌نده‌نییه‌كه كردووه، نه‌یتوانی له‌وێش بوونی خۆی بسه‌لمێنێت.\nمۆریلۆی به‌رگریكار دوای ئه‌وه‌ی به‌شێوه‌ی خواستن له ڤاڵێنسیا روویكرده بارسێلۆنا، نه‌یتوانی ئاستێكی بالش نیشان بدات، بۆیه له‌گه‌ڵ كۆتایی هاتنی وه‌رز ده‌بێت بگه‌ڕێته‌وه یانه‌كه‌ی پێشووی.\nبواتینگ، بارسا له‌و به‌نده‌ی باسی كڕینی هه‌میشه‌ی ده‌كات پاشه‌كشێی كردووه و ئه‌و یاریزانه‌ی ناوێت، بۆیه ده‌بێت بگه‌ڕێته‌وه ساسۆلۆ.\nتۆماس فێرمایلین، بارسا گرێه‌ستی نوێ نه‌كردووه، بۆیه ده‌بێت به خۆڕای یانه‌كه جێبێڵێت.\nرافینها به‌هۆی پێكانه‌وه زۆر له یاریگاكان داده‌بڕێت، بۆیه ئه‌م پیكانانه هۆكارن تا بارسا ده‌ستبه‌رداری بیت.\nمالكۆم، سه‌ره‌ڕای ئه‌وه‌ی ده‌رفه‌تێكی زۆریان پێدا بۆیاریی كردن به‌ڵام ئه‌و نه‌یتوانی بوونی خۆی بسه‌لمێنێت، بۆیه ئه‌گه‌ڕی زۆره بارسا بیفرۆشێت و به‌هره‌مه‌ندێكی پێبكڕێت.\nسیلیسنی گۆڵپارێزی هۆڵه‌ندی به‌هۆی كه‌می به‌شداری كردن له یارییه‌كان ده‌یه‌وێت له كۆتایی وه‌رز یانه كه‌ته‌لۆنییه‌كه جێبێڵێت.\nئیڤان راكیتیچ به‌هۆی گه‌وره بوننی ته‌مه‌نی و خراپی ئاستی و دواتریش دوای دۆڕانه‌كه‌ی یاریگای ئانفێلد راسته‌وخۆ گه‌شتی سێڤییای كردبو بۆ ئاهه‌نگێڕان، ره‌نگه له كۆتایی وه‌رز به بری 60 ملیۆن یۆرۆ رووبكاته ئه‌نته‌ر میلان.\nساموێل ئۆمتیتی، دوای پێكانه‌كه‌ی له ئه‌ژنۆی و وه‌رگرتنی چاره‌سه‌ر ئاستی زۆر خراپ بووه، كه ره‌نگه له كۆتای وه‌رز روو له یانه‌ی یۆڤێنتۆسی ئیاڵی بكات.\nكۆتینهۆی بڕازیلی به‌هۆی خراپ ده‌ركه‌وتنی له یارییه گه‌وره‌كان، ره‌خنه‌یه‌كی زۆری ئاڕاسته ده‌كرێت، ئێستاش زۆرترین قسه له‌سه‌ر رۆیشتنی ئه‌و ده‌كرێت له كۆتایی وه‌رز.


📅 24-08-2008 رێکەوت و رووداو (کڕۆنۆلۆژیا)\n📅 کاتی تۆمارکردن Jan 18 2017 7:59PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 18-1-2017 19:59:29\n👁 ئەم بابەتە 10,575 جار بینراوە\n- تیرۆریستە عەرەبەکان لە سەلمان پاک 3 ئەندامی یەکێ [ زۆرتر... 👁] ✖ ✖ ✖ 0 3 ✔ 96% ✍ هـ.ب. 30-8-2010 11:21:43\n👁 ئەم بابەتە 37,344 جار بینراوە\n👫 ئارام شێخ وەسانی - ئارام محەمەد کەسایەتییەکان\n📅 کاتی تۆمارکردن Jul 2 2014 11:36PM\nڕۆماننووس (ئارام محەمەد) لە دایکبووی 1984ی هەولێر [ زۆرتر... 👁] ✖ ✖ 1 6 ✔ 99% ✍ هـ.ب. 2-7-2014 23:36:24\n👫 جومعە کانی لەلەیی کەسایەتییەکان\n📅 کاتی تۆمارکردن Jun 4 2015 9:28PM\nجومعە محەمەد نەجم، لە زاری خۆیانەوە: له ساڵی 1973 [ زۆرتر... 👁] ✖ ✖ 3 5 ✔ 99% ✍ م.ب. 4-6-2015 21:28:49\n👁 ئەم بابەتە 8,067 جار بینراوە\n👁 ئەم بابەتە 59,942 جار بینراوە\n👫 قادر بەشدار کەسایەتییەکان\n📅 کاتی تۆمارکردن Jun 6 2014 11:58AM\nرۆژنامەنووس و شاعیر و فۆتۆگرافەر. قادر بەشدار، س [ زۆرتر... 👁] ✖ ✖ 1 4 ✔ 99% ✍ هـ.ب. 6-6-2014 11:58:39\n👫 کازم کۆیی کەسایەتییەکان\n📅 کاتی تۆمارکردن May 28 2013 10:23PM\n👁 ئەم بابەتە 8,296 جار بینراوە\n... [ زۆرتر... 👁] ✖ ✖ ✖ 0 15 ✖ 58% ✍ ب.ج. 28-5-2013 22:23:50


ناڕەزایەتی خەڵکی مەریوان و ئاگردانی زبڵەکانیان لە بەرانبەر شارەداریی مەریوان – زاگرۆس پۆست\nماڵەوە / کوردستان / ناڕەزایەتی خەڵکی مەریوان و ئاگردانی زبڵەکانیان لە بەرانبەر شارەداریی مەریوان\nناڕەزایەتی خەڵکی مەریوان و ئاگردانی زبڵەکانیان لە بەرانبەر شارەداریی مەریوان\nدوو شه‌ممه 20 ئاب 2018\tکوردستان, هەواڵ 61 جار خوێنراوه‌ته‌وه\nهاوڵاتیانی شاری مەریوان، بە هۆی خاوێن نەکردن ولانەبردنی زبڵەکانی ئەو شارە لە لایەن شارەداریەوە، بە نیشانەی ناڕەزایەتی دربڕین زبڵەکانیان خستە نێو ئیدارەی شارەداریی وئاگریان تێبەردا.\nشەوی ٢٩ی گەلاوێژ، هاوڵاتیانی شاری مەریوان زبڵی ماڵەکانیان لە بەردەم ئیدارەی شارەداریی شاری مەریوان کۆ کردەوە و ئاگریان تێبەردا.\nبە پێی هەواڵی گەیشتوو بە ماڵپەڕی زادرۆس پۆست؛ ناڕەزایەتیی خەڵکی شاری مەریوان، لەوە سەرچاوەی گرتووە، کە شارەداریی ئەو شارە ماوەیەکە زبڵەکانی نێو ئەو شارەی کۆنەکردووەتەوە و هەر ئەمەش بۆ بە هۆی ناڕەزایەتیدەربڕینی خەڵکی ئەو شارە.\nلە دوای ئەوەی کە خەڵکی ئاوایی”ئەسراوا” ناڕەزایەتیان بە کۆکردنەوەی زبڵکانی شاری مەریوان لە نزیک ئەو ئاواییە دەر بڕی و ئیزنیان بە شارەداری نەدا ، ماوەی چەند ڕۆژە شارەداریی زبڵەکان لە ناو شاردا کۆ ناکاتەوە.\nکۆنەکردنەوەی زبڵەکان لە نێو شاردا، فەزایی شاری مەریوانی ناشیرین کردووە و ئەمەش بووتە هۆی ناڕەزایەتی و تووڕەبوونی خەڵک و لە بەردەم بینای شارەداری ئەو شارە کۆ کردووە و ئاگریان تێبەرداوە.\nهەروەها سەرەڕای بەڵێنەکانی شارەداری ئەو شارە، بە خەڵک بۆ کۆکردنەوەی زبڵەکان،ئەو بەڵێنانە جێبەجێ نەکراوە و خەڵک ناڕەزایەتییان دەربڕی و گوێیان بە بەڵێنەکانی ئەو بەرپرسە حکومیە نەدا.\nخەڵکی ناڕازی شاری مەریوان، خوازیاری دەست لە کارکشانەوەی شارەدار و شورای شاری مەریوان بوون.


فەرماندەى ناوەندەیی هێزەکانى ئەمەریکا دەڵێت، هێزەکانیان لەم قۆناغەدا لە عێراقدا دەمێنیتەوە و ئەرکى حکومەتى عێراقیشە بەرگرى لەمانەوەى هێزەکانى ئەمەریکا و هاوپەیمانان بکات.\nکینیس ماکنزى، فەرماندەى ناوەندیی هێزەکانى ئەمەریکا لە چاوپێکەوتنێکی تەلەفزیۆنیدا (1ى ئایارى 2021) ڕایگەیاند، لەسەر داواکارى عێراق ئەوان دەمێننەوە و بەهاریکارى هاوپەیمانى نێودەوڵەتى بەردەوام دەبن بۆ شەڕى داعش چونکە ئەو شەڕەش هێشتا کۆتایى نەهاتووە.\nئاماژەى بۆ ئەوەش کرد، سوپاى عێراقیش ڕۆڵى سەرکردایەتیکردنى شەڕەکانى هەیە و عێراقییەکانیش شەڕ لەپێناو خۆیاندا دەکەن.\nئەو فەرماندە سەربازییە باڵایەى ئەمەریکا باسى لەوەش کردووە، ڕۆڵى ئەوان لەشەڕى مەیدانى ڕاستەوخۆوە بووەتە ڕۆڵى پاڵپشتیکردن و مەشق و ڕاهێنان، ئەوان لەئێستادا لە مەیدانەکانى شەڕەوە دوورن و ئەوەش هەڵوێستیانە کە دەیانەوێت پێشبى بخەن.\nماکینزى ئەوەشى ڕوونکردەوە، ئایندەى سوپاکەیان لە عێراقدا لەچەند دانوستانێک لەگەڵ حکومەتى عێراقدا دیاریدەکرێت و لەو باوەڕەشدایە بەمنزیکانە عێراق بەجێناهێڵن و ڕۆڵى حکومەتى عێڕاقیشە بەرگرى لەمانەوەى هێزەکانى ئەمەریکا و هاوپەیمانان بکات.\nئەو فەرماندەیەى هێزەکانى ئەمەریکا لەبارەى ئێرانیشەوە وتووشیەتى، دەستوەردانەکانى ئێران لەعێراقدا هەڕەشەیەکى ڕاستەوخۆییە بۆ سەر سەروەرییەکانى و هەروەها هەڕەشەى ئەو وڵاتەش بۆ سەریان بەواتاى هەڕەشەیە بۆ سەر عێراقیش و ئومێدى ئەوەش دەکەن ویستى شەڕیان نەبێت ئەگینا ئەوانیش بەرگرى لەخۆیان دەکەن و ناشیانەوێت بچنە هەندێ ناکۆکى لابەلاوە لەگەڵیاندا.


وەزیری بەرگری ئەمریكا گەیشتە عیراق – تۆڕی میدیایی خەڵک\nوەزیری بەرگری ئەمریكا گەیشتە عیراق\n2019/02/12 - 11:58 AM\nخەڵك_ بەشی هەواڵ\nئەمڕۆ پاتریك شانەهان وەزیری بەرگری ئەمریكا بە وەكالەت گەیشتە بەغدا.\nبەپێی ئاژانسەكانی عیراق، شانەهان لەگەڵ عادل عەبدولمەهدی سەرۆك وەزیران و فەرماندە سەربازییەكانی عیراقدا كۆدەبێتەوە.\nسەردانەكەی وەزیری بەرگری ئەمریكا هاوكاتە لەگەڵ بڵاوەپێكردنی هێزە ئەمریكاییەكان لە چەند ناوچەیەكی عیراق و هاوكات هەوڵی شیعەكان بۆ دەركردنی یاسایەك لە پەڕلەمان بۆ دەركردنی ئەو هێزانە لە عیراق.\nپۆلیسی سلێمانی 11 تۆمەتباری دەستگیركرد\n2020/02/18 - 9:55 AM\nئەمڕۆ ئەمیندارێتی و ئۆپەراسیۆنەكانی بەغدا شەقامێكی سەرەكی ناوچەی شەعبیان لە بەغدا كردەوە، كە ماوەی 15 ساڵە داخراوە.\nمیدیاكانی عیراق بڵاویانكردەوە، ئەمیندارێتی بەغدا و هێزە ئەمنییەكان ڕەزامەندیان دەبڕیووە لەسەر كردنەوەی ئەو ڕێگا سەرەكییە.\nلە ساڵی 2005ەوە و بەهۆی دروستبوونی شەڕی مەزهەبییەوە بەشێكی زۆری ناوچەكانی بەغدا بە دیواری كۆنكریتی داخران و پاشان بەشێكیان كرانەوە.\nكردنەوەی ئەو ڕێگا سەرەكییانە دوای ئەوەدێت كە تاڕادەیەك ئاسایشی و ئارامی گەڕاوەتەوە بۆ شاری بەغدا و ناوچەكانی دەوروبەری.\n2020/02/18 - 8:37 AM\nدەزگای دژە تیرۆری عیراق ئاشكرایكرد، داتا و زانیاری سەبارەت بە پاشماوەكانی ڕێكخراوی داعشی لەبەردەستە.\nسەباح نوعمان وتەبێژی دەزگای دژە تیرۆری عیراق لە ڕاگەیەنراوێكدا ئاماژە بۆ ئەوە دەكات، ستراتیژییەت و دیدی دەزگای دژە تیرۆر بۆ ڕاوەدوونانی پاشماوەكانی ڕێكخراوی تیرۆریستیی داعش، خۆی لە چۆنیەتی سوود وەرگرتن لە هەوڵی وەزارەتەكان و دەزگاكانی دیكەدا دەبینێتەوە لە بڵاوكردنەوەی ڕۆشنبیری و هۆشیاری بۆ خۆپاراستن لە تاوانی تیرۆر.\nوتیشی”دەزگای دژە تیرۆر داتا و زانیاری سەبارەت بەو تیرۆریستانەی لە عیراق بوونیان هەیە لایە و ئەو داتا و زانیارییانەش بوونەتە سەرچاوەیەك كە هێزە ئەمنییە هەرێمی و نێودەوڵەتییەكان سوودی لێ دەبینن”.\nئاشكراشیكرد، لە ڕۆژانی داهاتوودا، ئۆپەراسیۆن بۆسەر حەشارگەكانی تیرۆریستان لە ناوچە جیاجیاكانی عیراق ئەنجام دەدرێت.


" سپی " هۆکاری دەستلەکارکێشانەوەی مەحمود سەنگاوی لەسەرکردایەتی یەکێتی ئاشکرا دەکات\nئەمرۆ لە ناکاو مەحمود سەنگاوی ئەندامی سەرکردایەتی یەکێتی وازهێنانی خۆی لە پۆستە حیزبییەکانی راگەیاند. " سپی " هۆکاری دەستلەکارکێشانەوەکەی ئاشکرا دەکات.\nئەمڕۆ شەممە مه‌حمود سه‌نگاوی لە کۆنگرەیەکی رۆژنامەگەریدا لە سلێمانی وازهێنانی خۆی له‌هه‌موو پۆستێك له‌ناو یه‌كێتی ڕاده‌گه‌یاند و وتی "حورمه‌تی خۆم ده‌گرم‌و ته‌نها به‌رپرسی میحوه‌رم"، بەپێی زانیارییەکانی سپی تەنها هۆکارێک نییە کە بووبێتە هۆی دەستلەکارکێشانەوەی سەنگاوی لەسەر کردایەتی یەکێتی.\nبەپێی ئەو زانیاریانەی دەست " سپی " کەوتووە هۆکاری دەستلەکارکێشانەوەی مەحمود سەنگاوی لە پۆستی سەرکردایەتی یەکێتی، دەگەڕێتەوە بۆ ئەوەی ئەو بەرپرسەی یەکێتی لە " باری سەرکردایەتیکردنی حیزبەکەی رازی نییە"، هەر بۆیە دەستی لە کاركێشاوەتەوە.\nدەربارەی په‌یوه‌ندیه‌كانی پارتی‌و یه‌كێتی لە کۆنگرە رۆژنامەگەریەکەدا، مه‌حمود سه‌نگاوی وتی " په‌یوه‌ندیمان باشه‌و خراپ نییه".\nلە بارەی هێرشەکەی سەر هەولێرەوە سەنگاوی دەڵێت "ئه‌و هێرشه‌ی كرایه‌سه‌ر هه‌ولێر كارێكی تیرۆریستیه، هه‌ر كوێیه‌كی كوردستان هێرشی بكرێته‌سه‌ر ئه‌وه دژی هه‌موو كورده‌و نابێت له‌سه‌ر لایه‌نێك حساب بكرێت نه یه‌كێتی‌و نه پارتیش".\nئه‌وه‌شی ڕونكرده‌وه، "هه‌ر كوێیه‌كی كوردستان هێرشی بكرێته‌سه‌ر ئێمه ده‌سه‌ڵاتمان ببێت وه‌ڵامی ده‌ده‌ینه‌وه".\nسه‌باره‌ت به‌ڕێكه‌وتنی هه‌ولێرو به‌غداش سه‌نگاوی ئاشكرایكرد، "هیوادارین ڕێكه‌ون، به‌ڵام پێناچێت ئه‌وه ڕوبدات‌و من ڕه‌شبینم".


سامسۆنگ ٢ مۆبایلی نوێی بەرھەمھێنا - Yeane.Org ماڵپەری یانی\nبەھۆی ئەو خواستە زۆرەی لەسەر مۆبایلەکانی سامسۆنگ ھەیە کۆمپانیاکە دوو مۆبایلی نوێی لەزنجیرەی J Series ئاشکراکرد کەئەوانیش J٧ Pro و J٧ Max ن .\nھەردوکیان کامێرایەکی ١٣ مێگاپکسڵ و فلاشێکی لید و ھاوێنەیەکی ١.٧ و کامێرای پێشەوەی ١٣ مێگاپکسڵی ھەیە.\nمۆبایلەکە تایبەتمەندیی Social Cameraی ھەیە بۆ چاککردنی وێنەکان و ھەڵبژاردنی باشترین پەیوەندیی خۆت لەفەیسبوک و مێسنجەر و وەتس ئەپ، تا بتوانیت بەیەک کلیک وێنە و ئایکۆنەکان بنێریت .\nئەم دوو مۆبایلە خزمەتگوزاری پارەدانی سامسۆنگی لەسەرە و ھەردووکیان بەپەنجە مۆر کاردەکەن.\nJ٧ Pro تایبەتمەندیی تەکنیکی ھەیە لەشاشەی Super AMOLED و قەبارەی ٥.٥ و Full HD و پرۆسێسەری ھەشت ناوەکی Exynos ٧٨٧٠ و رامی ٣ گێگابایت و میمیۆری ٦٤ گێگا بایت و باترییەکی ٣٦٠٠.\nمۆبایلی J٧ Max شاشەی فول ئێچ دی و قەبارەی ٥.٧ ئینجە و پرۆسێسەرێکی ھەشت ناوەکی Media Tek Helio P٢٠ ی رامی ٤ گێگابایتی ھەیە لەگەڵ میمیۆری ٦٤ گێگابایت و باتریەکی ٣٣٠٠.\nنرخی ئەم دوو مۆبایلە لەنێوانی (٢٨٠ بۆ ٣٣٠) دۆلاردایە.


بۆمب هاوێژەکانی ئەمەریکا بە ئاسمانی ڕۆژهەڵاتی ناوەڕاستدا دەسوڕێنەوە\nی مانگی سێ ٠٧, ٢٠٢١\n2 فڕۆکەی بۆمبهاوێژی ئەمەریکایی لە جۆری (بی 52) بە ئاسمانی ڕۆژهەڵاتی ناوەڕاستدا سوڕاونەتەوە بە ئامانجی ئاگادارکردنەوەی ئێران لە نێوەندی پشێوی و ئاڵۆزییەکانی نێوان واشنتۆن و تاراندا.\nلە ڕاگەیەندراوەکەی ئەمڕۆ یەکشەممەی سەرکردایەتی نێوەندی لەشکری ئەمریکادا هاتووە، دوو فڕۆکەی جۆی بی 52 کە چەند فڕۆکەیەکی تری جەنگییان لەگەڵدا بووە بە ئاسمانی ژمارەیەک وڵاتدا سوڕاونەتەوە، لەوانە ئیسرائیل و عەرەبستانی سعودیە و قەتەر.\nئەمەش چوارهەمین جاری فڕینی ئەم جۆرە فڕۆکانەیە لە ئاسمانی ڕۆژهەڵاتی ناوەڕاستدا لە ماوەی یەک ساڵدا و دووهەم جاریشە لەوەتای جۆو بایدن، پۆستی سەرۆکایەتی ئەمەریکای وەرگرتووە.\nلەو ڕاگەیەندراوەی سەرکردایەتی نێوەندیی لەشکری ئەمەریکادا، ڕاستەوخۆ ئاماژە بە ئێران نەکراوە، بەڵام دەڵێت "ئەم گەشتە ئاسمانیە بۆ بەرەنگاربوونەوەی دوژمنکارییەکانە و هەروەهاش بۆ دڵنیاکردنەوەی هاوپەیمانەکان و هاوبەشەکانی ئەمەریکایە، کە لەشکری ئەمەریکایی وابەستەی ئاسایشە لە ناوچەکەدا."\nناردنی ئەم فڕۆکانە و فڕینیان بە ئاسمانی ئەو ناوچەیەی جیهاندا، لە چەند مانگی کۆتایی سەرۆکایەتییەکەی دانۆڵد ترامپدا وەک بارێکی ئاسایی لێهاتبوو.\nبڕیاری سەرۆکی پێشووی ئەمەریکا بۆ کشانەوەکەی ساڵی 2018ی ئەمەریکا لە ڕێککەوتنە ناوکییەکە زنجیرەیەک ڕووداو و ئاڵۆزی ئاست بەرزی لە ناوچەکەدا دروستکرد.\nجۆو بایدن، خواستی خۆی دەربڕیوە بۆ گەڕانەوەی ئەمەریکا بۆ ئەو ڕێککەوتنە ناوکییەی هێزە باڵادەستەکانی جیهان لەگەڵ ئێراندا مۆریان کرد بەو مەرجەی تاران وابەستەی بەندەکانی ڕێککەوتنەکە بێت. بەڵام هێشتاش ئاستی پشێویەکان بەرزن بەتایبەتیش بەهۆی هێرشی میلیشیا عێراقییەکانی لە ئێرانەوە پشتیوانی دەکرێن بۆ سەر بەرژەوەندییەکانی ئەمەریکا.\nبە بڕیاری سەرۆک بایدن لە مانگی ڕابردوودا هێرشی ئاسمانی کرایە سەر بنکە و بارەگاکانی ئەو میلیشیایانەی بەرپرسیارن لەو هێرشانە لە ناو سنوری سوریادا.


ئەمەریكا بۆ جاری هەشتەمە خیانەت لە كورد دەكات\nلە میدیاکانەوە 10:29 - 08/10/2019 جۆن شوارتز\nشەوی یەكشەممە كۆشكی سپی رایگەیاند كە ویلایەتە یەكگرتوەكانی ئەمەریكا گڵۆپی سەوزی بۆ توركیا داگیرساندوە تاكو باكوری سوریا داگیر بكات و هەروەها هێزەكانی ئەمەریكاش لەوێ لەئێستادا بە ئاشكرا دەكشێنەوە بەرەو ناوچەیەكی دیكە لەو وڵاتە. ئەمە ئەو سیناریۆیە بو كە كوردەكان لەمێژە لێی دەترسان. ئەو بەرەوپێشچونە بێگومان رێگەخۆش دەكات بۆ هێرشی توركیا بۆ سەر شەڕڤانانی كورد لە سوریا، ئەو شەڕڤانانەی دڵسۆزانە هاوكاریی ئەمەریكایان كرد لە تێكشكانی داعش، بەڵام ئەوان لەلایەن توركیاوە وەك تیرۆریست ناسێنراون.\nسەرلەبەیانیی رۆژی دوشەممە، پاوڵ كروگمان ستوننوس لە رۆژنامەی نیویۆرك تایمز، پرسیاری ئەوەی كرد كە بۆچی دۆناڵد ترەمپ ئەو بڕیارەی دا:\nئەو مشتومڕەی كروگمان جێی هێشت، تاڕاددەیەكی زۆر ئەم رونكردنەوەیەیە: دۆناڵد ترەمپ سەرۆكی ویلایەتە یەكگرتوەكانی ئەمەریكایە. هیچ شتێك لەم دنیایە دڵنیا نیە جگە لە مردن، باج، خیانەتی ئەمەریكا لە كورد.\nئەمەریكا تا ئێستا لانی كەم هەشت جار خیانەتی لە كورد كردوە بەدرێژایی (100) ساڵی رابردو. هۆكارەكانی ئەم خیانەتە زۆر رون و ئاشكران.\nكورد گروپێگی ئیتنییە و نزیكەی (40) ملیۆن كەس دەبن و كەوتونەتە یەكتربڕی توركیا، سوریا، ئێران، عێراق. زۆرێكیان بە سروشتی دەوڵەتی سەربەخۆی خۆیان دەوێت. ئەو چوار دەوڵەتەی كوردی تێدا دەژی، بە سانایی نایانەوێ ئەوە روبدات.\nلەلایەك، كورد ئامرازێكی تەواو باش بوە بۆ سیاسەتی دەرەوەی ئەمەریكا. ئێمە دەتوانین كورد پڕچەك بكەین بەهەرجۆرێك بێت لەو وڵاتانەدا كە لەئێستادا دژومنی ئێمەن، ئیتر چ بۆ دروستكردنی كێشە بێت بۆ حكومەتی ئەو وڵاتانە، یاخود بۆ بەدیهێنانی ئامانجە جیاوازەكانی تر. لەلایەكی ترەوە، ئێمە نامانەوێ كورد كە بەكاری دەهێنین، ببێتە لایەنێكی زۆر بەهێز. ئەگەر ئەوە روبدات، كوردەكانی دیكە (بەنمونە ئەوانەی لەسەر سنورەكان دەژین لەهەركام لەو وڵاتانەی ئێستا هاوپەیمانی ئێمەن)، رەنگە بیر لە ئازادی و سەربەخۆیی بكەنەوە.\nلێرەدا چۆنێتیی رۆڵبینینی ئەو داینامیكە دەخەینەڕو بەدرێژایی جەنگی جیهانیی یەكەم.\n1-\tوەكو هەمو نەتەوەكانی دیكە، ناسیۆنالیزمی كوردی لە ماوەی كۆتایی (1800)كاندا گەشەی كرد. لەم خاڵەدا، هەمو نیشتمانی كورد لەلایەن ئیمپراتۆریەتی عوسمانیەوە فەرمانڕەوایی دەكرا، كە ئەو ئیمپراتۆریەتەش لە توركیای ئێستادا جێگیر بوبو. بەڵام ئەو ئیمپراتۆریەتە دوای ئەوەی لە پشتیوانیی بەرەی شكستخواردوی جەنگی جیهانی دوەم شەڕی كرد، روخێنرا. لەم دۆخەدا كورد بەبۆچونی خۆی هەستی كرد كە ئیتر ساتی خۆیەتی.\nپەیماننامەی سیڤەر لە (1920) بەتەواوەتی ئیمپراتۆریەتی عوسمانیی لەیەك هەڵوەشاند بەزۆرێك لە خاكی توركیای ئێستاوە و هەروەها بەشێكی پەیماننامەكە بۆ كوردستان تەرخان كرا. بەڵام توركەكان بەرپەرچیان دایەوە و كێشەیەكی وایان دروست كرد كە ئەمەریكا پشتیوانیی لە پەیماننامەیەكی نوێ كرد لە (1923) كە ناوی پەیماننامەی لۆزان بو. پەیماننامەی لۆزان رێگەی بە فەرەنسا و بەریتانیا دا، عێراق و سوریای ئێستا دابڕێژنەوە لە بەرژەوەندیی خۆیان. بەڵام ئەو پەیماننامەیە هیچ دەسكەوتێكی بۆ كورد تیا نەنوسرابو.\nئەمە یەكەمین و بچوكترین خیانەتی ئەمەریكا بو لە كورد. لەم خاڵەدا، خیانەتەكانی دەرهەق بە كورد، لەلایەن بەریتانییەكانەوە مامەڵەی لەگەڵ دەكرا كە دواتر و لە سەرەتای ساڵانی (1920) بەریتانییەكان شانشینی كوردییان لە كوردستانی عێراق سەركوت كرد. چەند ساڵێكی كەم دواتر، بەریتانییەكان خۆشحاڵ بون بە دامەزراندنی "كۆماری ئارارات"ی كوردی، لەبەرئەوەی ئەو كۆمارە لە خاكی توركیادا بو. بەڵام دواتر هەڵوێستیان گۆڕا بۆ ئەوەی كە توركەكان زیاتر گرنگ بون بەلای بەریتانییەكانەوە وەك لە كوردەكان، هەربۆیە بەریتانیا لەكۆتاییدا رێگەی بە توركیادا هەنگاو بنێت بەرەو سەركوتكردنی دەوڵەتێكی نوێ بۆ كورد.\nئەمە ئەو شتە بو كە نازناوێكی دایە ئیمپراتۆریەتی بەریتانیا كە بریتی بو لە (بەریتانیای خیانەتكار و ستەمكار). ئێستا ئەمەریكا ئەو جۆرە نازناوەی بردوە بۆ خۆی.\n2-\tدوای جەنگی جیهانیی دوەم، ئەمەریكا هەنگاو بەهەنگاو رۆڵی بەریتانیای وەك هێزێكی كۆڵۆنیاڵی سەرەكی لە رۆژهەڵاتی ناوەڕاست كەم كردەوە و بۆ خۆی ئەو رۆڵەی گرتە دەست. ئێمە كوردی عێراقمان پڕچەك كرد لەماوەی فەرمانڕەوایی عەبدولكەریم قاسم كە لە ساڵی (1958)ەوە تا (1963) فەرمانڕەوایی عێراقی كرد، لەبەرئەوەی قاسم شكستی هێنا لەوەی دوای فەرمانەكانی رۆژئاوا بكەوێت.\nدواتر ئێمە پشتیوانیی كودەتا سەربازییەكەی ساڵی (1963)مان كرد (كە رۆڵێكی بچوكی پشتیوانیی سەدام حسێنی تێدا بو) كە دواتر عەبدولكەریم قاسمی لە دەسەڵات دورخستەوە. لەناكاو ئێمە پشتیوانییەكانی خۆمان بۆ كورد بڕی و لە راستیدا حكومەتی نوێی عێراقمان بە ناپاڵمەوەهێنایە كایە بۆ دژایەتیی كورد.\n3-\tلە (1970)كاندا، حكومەتی عێراق رۆچوە نێو بازنەی یەكێتیی سۆڤیەت. ئیدارەی ریچارد نیكسۆن بە رابەرایەتیی هێنری كیسنجەر پلانێكیان لەگەڵ ئێران داڕشت بۆ پڕچەككردنی كوردی عێراق (لەو كاتەدا ئێران كە لەلایەن شا بەڕێوە دەبرا، هاوپەیمانی ئەمەریكا بو).\nپلانەكە بۆ ئەوە نەبو كە كوردی عێراق بیباتەوە، چونكە ئەوە دەبوە هۆی ئەوەی كوردەكانی ئێران راپەڕن. پلانەكە بۆ تێكدانی حكومەتی عێراق بو. بەڵام وەك لە راپۆرتێكی كۆنگرێسدا دواتر ئاماژەی پێكرا "ئەم سیاسەتە نەگواسترابوەوە بۆ بەكرێگیراوەكانمان كە هاندرابون بۆ بەردەوامبون لە شەڕكردن. تەنانەت لە ناوەرۆكی كارە نهێنییەكانماندا، پڕۆژە و پلانەكانمان زۆر گاڵتەپێكەر بون."\nدواتر ئەمەریكا رێككەوتننامەیەكی ئیمزا كرد لەنێوان شای ئێران و سەدام حسێن كە ئەو رێككەوتننامەیە پشتیوانییەكانی بۆ كورد بڕی. سوپای عێرق بەرەو هەرێمی كوردستان جوڵەی پێكرا و بەهەزاران كوردی لەناوبرد، لەو كاتەدا كە ئەمەریكا داواكاریی هاوپەیمانە كوردەكانی پشتگوێ خست. كاتێك پرسیاری لێكرا، كیسنجەر رونیكردەوە كە "جموجۆڵە نهێنییەكان نابێت لەگەڵ كارە تەبشیری و راگەیاندنەكان تێكەڵ بكرێن."\n4-\tلەماوەی ساڵانی (1982)كاندا، حكومەتی عێراق بەفیعلی دەستی كرد بە جینۆسایدی كورد و چەكی كیمیایی بەكار هێنا. ئیدارەی رۆناڵد ریگان زۆر بەباشی ئاگای لە بەكارهێنانی ئەو گازە كوشندەیە بو لەلایەن سەدامەوە، بەڵام لەبەرئەوەی پێیان خۆش بو زیان بەر ئێران بكەوێت بەهۆی سەدامەوە، ئەوان رێگرییان لە هەوڵەكانی كۆنگرێس كرد بۆ سەپاندنی سزا بەسەر عێراقدا. میدیاكانی ئەمەریكا زۆر بەباشی و راستگۆییانە ئەركی خۆیان بینی. كاتێك ریپۆرتەرێكی رۆژنامەی واشتۆن پۆست هەوڵی دا وێنەی كوردێك بڵاوبكاتەوە كە بەهۆی چەكی كیمیاییەوە كوژراوە، سەرنوسەرەكەی پێی وت: "كێ گرنگیی پێ دەدات؟"\n5-\tلەو كاتەدا كە ئەمەریكا بۆمببارانی عێراقی دەكرد لەماوەی جەنگی كەنداو لە ساڵی (1991)، جۆرج بوشی باوك بە ئاشكرا داوایكرد "سوپای عێراق و خەڵكی عێراق كارەكان بگرنە دەستی خۆیان بۆ ئەوەی سەدام حسێنی دیكتاتۆر ناچار بكەن واز لە دەسەڵات بهێنێت." شیعەی عێراق لە باشور و هەروەها كورد لە باكور گوێبیستی ئەو پەیامەی بوش بون و هەوڵیاندا بە تەواوەتی جێبەجێی بكەن.\nبەڵام دواتر دۆخەكە گۆڕا و جۆرج بوشی باوك (100%) راستگۆ نەبو لەبارەی بەڵێنەكانیەوە. سوپای ئەمەریكا كشایەوە لەو كاتەی كە عێراق شۆڕشگێڕەكانی لە سەرانسەری وڵات قەتڵوعام كرد.\nبۆچی؟ تۆماس فریدمان ستوننوس لە رۆژنامەی نیویۆرك تایمز دواتر رونیكردەوە كە "بەڕێز بوش هەرگیز پشتیوانیی شۆڕشی كورد و شیعەی نەكردوە لەدژی بەڕێز حسێن یاخود پشتوانیی هیچ جۆرە جموجوڵێكی نەكردوە بە ئاراستەی دیموكراسی لە عێراق" لەبەرئەوەی "دەستی پۆڵایینی سەدام لەو كاتەدا هەمو عێراقی پێكەوە گرێكدا كە ئەوەش لە رەزامەندیی هاوپەیمانەكانی ئەمەریكا بو كە بریتی بون لە توركیا و سعودیە." ئەوەی كە ئەمەریكا لەو كاتەدا دەیویست بۆ سوپای عێراق بو نەك بۆ خەڵكی ئاسایی. دواتر فریدمان نوسی: "واشنتۆن دەبوە خاوەنی باشترین كەسەكان كە ئەویش بریتی بو لە عێراقێكی خاوەن دەستی پۆڵایین بەبێ سەدام حسێن."\n6-\tلەگەڵ ئەوەدا، مەرگی كوردی عێراق زۆر بە خراپی لە كەناڵە تەلەفزیۆنییە ئاسمانییەكانەوە دەركەوت كە دواتر ئیدارەی بوش ناچار بو شتێك بكات. ئەمەریكا لەكۆتاییدا پشتیوانیی لە پڕۆژەیەك كرد كە بە هەوڵی بەریتانیا دەستی پێكرد بۆ پارێزگاریی لە كورد لە باكوری عێراق.\nلەسەردەمی ئیدارەی بێل كلینتۆندا و لە ساڵی (1990)، كوردی عێراق خەڵكانێكی باش بون بەلای ئەمەریكاوە. لەبەرئەوەی ئەوان لەلایەن سەدامەوە لەناو برابون، سەدامیش دوژمنی ئێمە بو، ئەوان زۆر هاوسۆز بون بەلای ئەمەریكاوە. بەڵام ئەو كوردانەی چەند میلێك دور بون و لەباكوری توركیا بون بەهەمان شێوە هەستیان راكێشرا، بەڵام لەبەرئەوەی ئەوان دژی هاوپەیمانەكەی ئێمە بون (توركیا)، ئەوان خەڵكانی باش نەبون. ئەمەریكا بڕێكی زۆر چەكی رەوانەی توركیا كرد (كە دواتر بەئاگاداریی ئەمەریكا ئەو چەكانە بەكارهێنران) لەپێناو لەناوبردنی هەزاران كورد و وێرانكردنی هەزاران گوند.\n7-\tبەرلە شەڕی عێراق لە (2003)، رەخنەگرانی وەك كریستۆڤەر هیچێنس رایگەیاند، ئێمە پێویست بو ئەو كارە بكەین لەپێناو پارمەتیدانی كورد. بەپێچەوانەوە، لەوكاتەی كە چەنگەكە دەستی پێكرد، یەكێك لە شارەزاكانی كۆنگرێس بەناوی دانێڵ ئیڵسبێرگ لەگەڵ ولیام كریستۆڵ لە تۆڕی هەواڵی (C-SPAN) ئەم بۆچونانەیان هەبو:\nئیڵسبێرگ: كوردەكان هۆكاری زۆریان هەیە بۆ ئەوەی پێیان وابێت جارێكی دیكە لەلایەن ئەمەریكاوە خیانەیان لێ دەكرێت هاوشێوەی چەندین جاری دیكە لە رابردودا. دیمەنی بانگهێشتی توركەكان لەلایەن ئێمەوە بۆ ناو ئەم شەڕە... ناتوانێ جارێكی یكە دڵنیایی بداتە كوردەكان.\nكریستۆڵ: من دژی خیانەتكردنم لە كورد. بەدڵنیاییەوە بۆچونی تۆ وانیە لەبەرئەوەی ئێمە لە رابردودا خیانەتمان لێ كردون، ئایا پێویستە ئەم جارە خیانەتیان لێ بكەین؟\nئیڵسبێرگ: لەئێستادا پێویست ناكات خیانتیان لێ بكەین، بەڵام لە داهاتودا بەڵی پێویست دەكات.\nكریستۆڵ: نەخێر لە داهاتودا نا، نابێت لە داهاتودا خیانەتیان لێ بكەین.\nئیڵسبێرگ: بێگومان، ئەوە راست بو. سەربەخۆبونی كوردی عێراق لە قۆناغی دوای شەڕ وایكرد توركیا زۆر دودڵ و راڕا بێت. لە (2007)دا، ئەمەریكا رێگەی بە توركیا دا هەڵمەتی بۆردومانی قورس لەدژی كوردی عێراق ئەنجام بدات لە ناوخۆی عێراق. لەم روانگەیەوە، رۆژنامەی (ویكلی ستاندارد) كە كریستۆڵ تێیدا دەنوسێت رایگەیاند كە ئەم خیانەتە رێك ئەوەیە كە ئەمەریكا پێویستە بیكات.\nلەگەڵ ئەوەی ترەمپ زۆر كۆكە لەگەڵ قەتڵوعامێكی تری كورد، ئەمەریكا لە ئێستادا لە قۆناغی خیانەتی ژمارە (8)دایە لە ئاست كورد. هەرچی تۆ دەتەوێ بیڵێی دەربارەی هەڵسوكەوت و مامەڵەكانی ئەمەریكا، هیچ كەس ناتوانێ ئەوە رەت بكاتەوە كە ئێمە سورین لەسەر قسەی خۆمان.\nكورد پەندێكی كۆن و بەناوبانگیان هەیە كە باس لەوە دەكات "ئەوان هاوڕێیان نیە، بەڵام چیاكانیان هەیە". ئێستا لەهەر كات زیاتر، زۆر قورسە بڵێین كە ئەو پەندە هەڵەیە.\nنوسینی: جۆن شوارتز\nلە ئینگلیزییەوە: فەلاح حەسەن\nلە میدیاکانەوە 2 رۆژ پێش ئێستا\nجەنگى مرۆڤ دژ بە رەگەزپەرستی\nلە میدیاکانەوە پێش 2 هەفتە\nكۆرۆنا لەیەمەن .. شاردنەوەى راستیەکان و چۆکدادان بەرامبەر نەخۆشیەکە\nبۆ حکومەتى هەرێم؛ دەبێت بڕیارى خێرا و یەکلاکەرەوە بدەن\nسیستمە عه‌ره‌بیه‌كان له نێوان هاونیشتیمانی بون و ده‌وڵه‌تی شكستدا\nلە میدیاکانەوە پێش 3 هەفتە\nهه‌ر له سەرەتاوە ناڕه‌زایه‌تیه‌كانی شه‌قام به‌ڕوی كازمیدا ته‌قینه‌وه\nگەندەڵبونى دەسەڵاتى دادوەریی، سەرەتاى کۆتایی دەوڵەتە\nلە میدیاکانەوە پێش 4 هەفتە\nکۆرۆنا و دەرکەوتنى شکستى ئەردۆغان\nلە میدیاکانەوە 02/05/2020\nكۆرۆنا هاوكێشه‌ی وزه‌ی جیهانی ده‌گۆڕێت\nلە میدیاکانەوە 23/04/2020\nتورکیا لە سنوردارکردنى کۆرۆنادا شکست دەهێنێت


بەهۆی هاتنەوەی وەرزی گەرما هۆشداری دەدرێتە هاووڵاتیان – تۆڕی میدیایی خەڵک\n2020/05/23 - 9:35 AM\nبەڕێوەبەری بەرگری شارستانی پارێزگای هەولێر ڕایدەگەیەنێت، وەرزی گەرما دەستیپێكردووە و ڕووداوی ئاگر زۆر بووە.\nسەركەوت كارەش بەڕێوەبەری بەرگری شارستانی پارێزگای هەولێر لە ڕاگەیەنراوێكدا ئاماژە بۆ ئەوە دەكات، وەرزی گەرما زۆر بووە و ڕووداوی ئاگر كەوتنەوە زۆر بوو.\nوتیشی”وەرزی دروێنە بەهەمانشێوە دەستیپێكردووە و بۆ پاراستنی بەرهەمی ئەمساڵی جوتیاران داوا لە هاووڵاتیان دەكەین ڕەچاوی ڕێنماییەكان بكەن”.\nناوبراو ڕێنماییەكانی بەرگری شارستانی پارێزگای هەولێری ئاشكرا كرد كە بریتین لە\nیەكەم: بەهیچ شێوەیەك جگەرە لە جامی ئۆتۆمۆبێل فرێ مەدەن.\nدوەم: ووریابن لە شەرارە و شۆرتی كارەبایی دەراسە.\nسێیەم: چێشت گەرمكردنەوە دەبێت دووربێت لە قەسەر و گژوگیای وشك.\nچوارەم: باشترە نیوەڕۆیان كارنەكرێت بۆ چەند كاتژمێرێك لەبەر بەرزی پلەكانی گەرما.\nپێنجەم: ئاگاداری سەرچاوەی كارەبا بن بەتایبەتی مۆلیدە.\nشەشەم: شوشەو قوتو لە قەراخ شەقام و ناو پەرێز فرێ مەدە، چونكە سەرچاوەی گواستنەوەی گەرمین.\nحەوتەم: ئاگر لە گژوگیای وشك بەرمەدەن، چونكە مەترسیدارە.\nهەشتەم: جوتیاران ئاگاداردەكەینەوە تیمی گەڕۆكی بەرگری شارستانی هەولێر دانراون و هەوڵبدە لەكاتی ئاگركەوتنەوە بەزووترین كات هەواڵیان پێبدەیت، شوێنەكان (ناحیەی شەمامك ـ ناحیەی گوێر ـ دارە شەكران ـكانی قرژالە ـ دیبەگە ـ جێژنیكان ـ بەستۆرە).\nنۆیەم: بۆ هەر ڕووداوێك پەیوەندی بە ژمارە 115 یان 125 بكەن.\nبەرزبوونەوەی پلەكانی گەرمابەڕێوەبەرایەتی بەرگری شارستانی هەولێر\nئاگرێكی گەورە لەنێو بازارێكی هەولێر كەوتەوە


ANF | نەورویج لە دواى ٣٢ ساڵ مانەوە هاووڵاتییەکى سۆمالیایى دەرکرد\nنەورویج لە دواى ٣٢ ساڵ مانەوە هاووڵاتییەکى سۆمالیایى دەرکرد\nپۆلیس و فەرمانگەى کۆچبەرانی نەرویج کارێکى ترى ئابڕوبەرانەیان ئەنجامدا و جۆسۆف ئەحمەد ئیسماعیل، کە ماوەى ٣٢ ساڵ لە نەرویج بوو و مافى مانەوەى لەو وڵاتەدا هەبوو، لە نەرویج دەریانکرد و رەوانەى تانزانیایان کرد.\nیه‌كشه‌ممه, 8 Jul 2018, 11:48\nجۆسۆف ئەحمەد ئیسماعیل ماوەى ٣٢ ساڵ لە نەرویج ژیانى بەسەر دەبرد و مافى مانەوەى بێسنوورى هەبوو، بەڵام پۆلیسى نەرویج دەریانکرد و رەوانەى وڵاتى تانزانیایان کرد. دواى ئەوەى زانییان هەڵەیان کردووە، چوون بۆ سۆمالیا و جۆسۆف ئەحمەد ئیسماعیلیان بردەوە بۆ نەرویج.\nئەو بڕیارە ئابڕوبەرانە و رادەستکردن و دەرکردنى ئەو هاووڵاتییە لە کەناڵى تەلەفزیۆنى ٢ى نەورویجەوە بڵاوکرایەوە، کە یەکێکە لە گەورەترین تەلەفزیۆنەکانى ئەو وڵاتە.\nجۆسۆف ساڵی ١٩٨٧ لە نەرویج داواى مافی پەنابەریى کردبوو و داواکەى قبوڵکرابوو. فەرمانگەى کۆچبەرانى نەرویج ساڵی ٢٠٠٩ ئیدعاى کردبوو، جۆسۆف لە کاتى داواى مافى پەنابەریدا ناوی خۆی و ناوى وڵاتەکەى بە هەڵە پێ وتوون.\nبە وتەى فەرمانگەى کۆچبەرانى نەرویج جۆسۆف پاسپۆرتی هاوڵاتییەکى تانزانیایى بە ناوی عەبدولحەکیم حەسەن وارسام پێ بووە. لەبەر ئەوەش فەرمانگەى کۆچبەرانی نەرویج لە ساڵی ٢٠١٢دا رایگەیاندبوو، جۆسۆف خاوەنى راستەقینەوەى پاسپۆرتە تانزانیاییەکەییە و دەبێت مافى مانەوەى لە نەرویج هەڵبوەشێندرێتەوە و بگەڕێندرێتەوە بۆ تانزانیا.\nجۆسۆف لە ناکاو مافى مانەوە و مافى کارکردنى لە فەرمانگەکەیدا لە دەستدا و بۆ ئەوەى رادەست نەکرێتەوە ماوەى ٦ ساڵ لە ژێر گوشاردا ژیانێکى قورس و کولەمەرگیى بەسەر برد.\nسەربارى هەموو هەوڵەکانى جۆسۆف، مانگى شوباتى ئەمساڵ جوسۆف دەستگیرکرا و لەلایەن ٣ پۆلیسەوە خرایە فڕۆکەیەک و بردیان بۆ تانزانیا.\nپۆلیسى تانزانیا بە پاساوى ئەوەى جۆسۆف زمانى تانزانیایى نازانێت، دەستگیر و زیندانیى کرد. لە ١٥ی ئازاردا بە پاساوى ئەوەى بە شێوەى نایاسایى چووەتە تانزانیا، لە تانزانیا بڕیارى دەرکردنى بۆ دەرکرا.\nدواى ئەوەى باڵیۆزخانەى سۆمالیا و بنەماڵەکەى و هاوڕێکانى بڕی ٢ هەزار دۆلاریان بۆ کەفالەتى جۆسۆف دانا، جۆسۆف لە تانزانیا ئازاد کرا و دواتر بە ناچار گەڕایەوە سۆمالیا، کە زیاتر لە ٣٠ ساڵ دەبوو، لێى هەڵهاتبوو.\nدواى ئەو روودانەوە، پۆلیس و فەرمانگەى کۆچبەرانی نەرویج تێگەیشتن، کە هەڵەیان کردووە و بۆ ئەوەى جۆسۆف بگەڕێننەوە بۆ نەرویج ٣ فەرمانبەریان نارد بۆ سۆمالیا. ئەو هەڵەیە هەم ژیانى جۆسۆفى تێکدا و هەمیش بووە هۆى ئەوە، کە ٢٠١ هەزار و ٢٣٣ کرۆن زیان لە حکومەتى نەرویج بدات.\nجۆسۆف ئیسماعیل سەرلەنوێ مافى مانەوەى لە نەرویج پێدرایەوە. ئێستا هەوڵ دەدات لە نەرویج ژیانێکى نوێ دەستپێبکاتەوە، کە ٣٢ ساڵ لەوە پیش رووی تێکردبوو.\nپەیامنێری تەلەفزیۆنى ٢ى نەرویج لە جۆسۆف ئیسماعیل پرسی، تۆ زیاتر لە ٣٠ ساڵ لە نەرویج ژیانت بەسەر برد، ئایا تۆ لە نەرویج بوویت بە خاوەنى شتێک، جۆسۆف لە وەڵامدا وتی "نەخێر، نەبووم بە خاوەنى هیچ و هیچم نییە".


مێسی باسی یارییەكەی بەرازیل دەكات - تۆڕی میدیایی خەڵک\nئەرجەنتین گەیشتە مۆندیال\nلیۆنێل مێسی ئەستێرەی ئەرجەنتینی و كاپتنی هەڵبژاردەی تانگۆ، یارییەكەیان لە پاڵاوتنی جامی جیهان بەرامبەر بە هەڵبژاردەی بەرازیل، بە زۆر قورس وەسف دەكات.\nسەرلەبەیانی ئەمڕۆ چوار شەممە، لە گەڕی 14ی پاڵاوتنی ئەمریكایی باشوور بۆ سەركەوتن بۆ مۆندیالی قەتەر 2022، هەردوو هەڵبژاردەی ئەرجەنتین و برازیلی میوانی بە بێ گۆڵ یەكسان بوون.\nئەو ئەنجامە لەگەڵ ئەنجامی یارییەكانی تر، بوونە مایەی سەركەوتنی فەرمی ئەرجەنتین بۆ مۆندیالی قەتەر 2022، ئەمەش دوای سەركەوتنی بەرازیل و بەر لە 4 گەڕی كۆتایی پاڵاوتنەكان.\nمێسی لە لێدوانێكی بۆ ڕۆژنامەی (مۆندۆ دیپۆرتیڤۆ)ی ئیسپانی ڕایگەیاند:”من باشم، بە ئامادەییەكی گەورەوە دەستم بە یاریی كرد، بەڵام هاوسەنگیم لەدەستدا”.\nبە وتەی مێسی:”یارییەكە زۆر گرنگ بوو، گەر وانەبوایە یارییم نەدەكرد، ماوەیەكی زۆرە یارییم نەكردووە، ئاسان نییە بەشێوەیەكی هاوسەنگ لە يارییەكی وەهادا یاریی بكەیت”.\nلە كۆتایی قسەكانیدا مێسی وتی:”لە سەرەتاوە بڕوامان وابوو دەتوانیین یارییەكە ببەینەوە، هەوڵماندا كۆنترۆڵی یارییەكە بكەین و ئەمەش لە هەندێك كاتدا نەدەكرا، ئەوەی گرنگە ئێمە كارێكی باشمان كرد، نەدۆڕایین و لە پەرەسەندنی بەردەوامداین”.\nخەڵك- یانەی مانشستەر یونایتدی ئینگلیزی، دانانی ڕاڵف رانجیكی وەك ڕاهێنەری كاتی تا كۆتایی ئەم وەرزە، ڕاگەیاند. (زیاتر…)\n20 کانونی دووهەم 2022 11.45 pm\nخەڵك- لە یارییەكی دۆستانەدا هەڵبژاردەی عیراق لە بەغدا میوانداریی هەڵبژاردەی ئۆغەندا دەكات.\n30 کانونی یەکەم 2021 6.00 pm\nخەڵك- پیپ گواردیۆلا ڕاهێنەری یانەی مانشستەر سیتی ئینگلیزی، باس لە هوتافكێشانی جەماوەر دەكات كە پێیانوایە تیپەكەی…


هه‌واڵێكی خۆش بۆ فه‌رمانبه‌رانی هه‌رێم له ساڵی داهاتوودا\nساڵی داهاتوو ده‌ستپێكردنه‌وه‌ی به‌رزه مووچه‌و پله به‌رزكردنه‌وه‌ی فه‌رمانبه‌ران ده‌ستپێده‌كات\nبەرپرسێكی باڵای حكومەتی هەرێمی كوردستان لە بارەی چۆنیەتیی دەستپێكردنەوەی بەرزەمووچە و پلەبەرزكردنەوەی فەرمانبەران روونكردنەوە دەدات و ئاشكرای دەكات، دەكەوێتە ساڵی داهاتووەوە.\nهۆشەنگ شێخ محەمەد، سەرۆكی فەرمانگەی كارگێڕی و دارایی سەرۆكایەتی ئەنجومەنی وەزیرانی كوردستان بە هه‌فته‌نامه‌ی (باس)ی نزیك له پارتی راگەیاند، ئێستا تەنیا سەرمووچە بۆ فەرمانبەران دەكرێت و پلە بەرزكردنەوە وەستاوە، وتی: "لە ساڵی 2016وە پلە بەرزكردنەوەی فەرمانبەران، یان پێی دەوترێت بەرزەمووچە راگیراوە، تەنیا سەرمووچە كاری پێ دەكرێت، ئەگەر بودجەی پەسه‌ندكراو هەبێت لە ساڵی داهاتوودا ئەوە پلە بەرزكردنەوەیە دەكرێتەوە".\nپێشووتر حكوومەت بڕیاری دابوو لە ساڵی 2015 پلە بەرزكردنەوەی فەرمانبەران رابگیرێت، بەڵام لە كۆبوونەوەیەكی ئەنجومەنی وەزیران بڕیارەكە راگیرا و خرایە ساڵی 2016، ئێستا تەنیا سەرمووچەی ساڵانە بۆ فەرمانبەران دەبەسترێت.\nهۆشەنگ شێخ محەمەد وتیشی: "بۆ پلە بەرزكردنەوەی چەند پێویستییەك هەیە دەبێت لەبەر چاو بگیرێت، یەكیان ئەوەیە دەبێت بودجەی پەسه‌ندكراو هەبێت، هەروەها دەبێت میلاكی پەسندكراویش هەبێت، لەگەڵ رەچاوكردنی هەندێك رێنمایی تایبەت بە پلە بەرزكردنەوە".\nئەو بەرپرسەی ئەنجومەنی وەزیران روونی كردەوە، ئەگەر ساڵی داهاتوو بودجەی هەرێمی كوردستان لە پەرلەمان پەسند بكرێت، ئەوە راستەوخۆ پلە بەرزكردنەوە بەپێی شایستەبوونی فەرمانبەران دەكرێتەوە.\nبەپێی رێنمایی و یاسا، بەرزكردنەوەی ناونیشان و مووچەی فەرمانەران لەنێوان چوار ساڵ بۆ پێنج ساڵ جارێكە و بەدەستهێنانی بڕوانامەش هۆكارە بۆ پێشخستنی ئەو كارە.\nبەپێی زانیارییه‌كان، پلە بەرزكردنەوەی فەرمانبەران مانگانە یەك ملیار دینار خەرجی دەخاتە سەر حكومەت، كە ساڵانە دەكاتە 12 ملیار دینار.\nهۆشەنگ شێخ محەمەد وتیشی: "بەهۆی ئەوەی حكومەت فەرمانبەری زۆری هەیە، بۆیە بەرزەمووچە خەرجییەكی زۆری دەخستە سەر حكومەت، هەر بۆیە بە بڕیارێك راگیراوە تا بودجە دەبێت و دۆخەكە تێ دەپەڕێندرێت".\nسەرۆكی فەرمانگەی كارگێڕی و دارایی ئاشكرای كرد، وەزارەتی دارایی رێنماییەكی دەركردووە لەدوای 1ی 8ی 2017 هەر فەرمانبەرێك ئەگەر بەهۆی سەرمووچە بچێتە پلەیەكەوە پاشەكەوتی زیاتری لێ ببڕێت، ئەوە مووچەكەی دەستكاری ناكرێـت و لێی نابڕدرێت.\nوەزارەتی دارایی جەخت دەكاتەوە، بەهۆی پەسندنەكردنی بودجەی گشتیی هەرێمی كوردستان، هەموو پلە بەرزكردنەوەیەكی فەرمانبەران راگیراوە.\nروونیشی دەكاتەوە، جگە لە سەرمووچە هیچ پلەبەرزكردنەوەیەك بۆ فەرمانبەران ناكرێت.\nسەرچاوەیەك لە وەزارەتی دارایی ئەوەی راگەیاند، لە 1ی 1ی 2016وە پلە بەرزكردنەوەی راگیراوە، وتیشی: "لەو كاتەوە هەر پلە بەركردنەوەیەك بۆ فەرمانبەران كرابێت ئەوە بە هەڵوەشاوە لەلایەن دارایی مامەڵەی لەگەڵ دەكرێت و هەر پارەیەكیشی بۆ خەرج كرابێت لێی وەردەگیرێتەوە".\nئه‌م بابه‌ته 35400 جار خوێنراوه‌ته‌وه\nحكومه‌ت چه‌ند بڕیارێك له باره‌ی فەرمانبەرانه‌وه ده‌رده‌كات\nحكومەت بڕیارێك لە بەرژەوەندی فەرمانبەران دەردەكات


پێنگاڤێت داگیرکەریێ یێن دەولەتا ترک ل باشوورێ کوردستانێ، ئارمانج ژێ: ژناڤبرن و نەهێلانا قەوارەیا هەرێما کوردستانێ یە!\nSunday, 02.14.2021, 0:42\nگەلی کورد و کوردستانیان\nهێز و ئالیێن نیشتیمان پەروەر\nد بەردەوامیا پیلانێن داگیرکەریێ یێن دەولەتا تورکیا فاشیست و دژە کورد و کوردستانێ دا، ب ئارمانجا تێکدان و ژناڤبرنا قەوارەیێ هەرێما باشوورێ کوردستانێ. دیسان بەردەوامی ب هێرش و ئۆپەراسیۆنەکا لەشکەری یا زەمینی و ئەسمانی بۆ سەر دەڤەرێن چیایێ گارە هەتا دینارتە کرن. دهەمان دەمدا دئامادەکاریێ دەیە ژی ژ بۆ هێرشەکا مەزن بو سەر شەنگالا بریندار. ددەمەکی دا، ئەڤ هێرش ل دژی هەموو یاسا و رەسایێن نێڤدەولەتی و بنپێکرنا سەروەرییا ئاخا پیرۆزا کوردستانێ یە و دبیتە مەترسیەکا مەزنا سەر مان و نەمانا قەوارەیێ هەرێما کوردستانێ. ئەو دەستکەفتێ کو ب خوینا هەزاران جانگۆری و کەد و خەبات و خوەڕاگرییا گەلێ کوردستانێ بدەستڤە هاتی. پاراستنا ڤێ دەستکەفتێ ئەرکێ هەر نیشتیمانپەروەرەکی یە، هەروەها ئەرکەکە ل سەر هەموو هێز و ئالیێن وەڵاتپارێز و شۆڕشگێر کو ملێن خوە بەر بملێن هەڤدوو و ل دژی ڤێ پیلانا قڕێژا دەولەتا داگیرکەرا تورکیا و دویڤەلانکێن وێ راوەستن.\nمخابن! هندەک ئالی ب گرێدانا پەیمانێن بازرگانی و بناڤ ئەولەهیێ لگەل دوژمنان یێن ل دژی بەرژەوەندیێن گەلێ کورد چارەنڤیسێ قەوارەیا هەرێما کوردستانێ ب ئەجندایێن دەولەتا تورکیا و ب تایبەت دەستهەڵاتداریا ئاردۆگان ڤە گرێداینە. هەر ئەو ژی بووینە سەدەم و ئەگەرێن قەیرانێن مەزن د هەرێمێ دا. ب پڕاتیک زەمینە ژ بۆ پیلانێن دژمنان خوەشکرنە و ب هێزا خوە یا چەکداری و سیخوڕی چاڤساخیێ بۆ هێرشێن داگیرکەریێ دکەن و رەوایەتیێ ددەنە داگیرکاری یا دەولەتا تورک یا ل باشوورێ کوردستانێ. ژ ئالیەک دی ڤە بێ دەنگی و بێ هەلوێستییا حکومەتا عێراقێ ل هەمبەر ڤێ داگیرکارییێ، گومانا بەشداربوونا وێ یا ژ بۆ ژناڤبرنا قەوارەیا هەرێما کوردستانێ سەرڕاست دکەت. بەروڤاژی وێ یا فەرە دەولەتا عێراقێ ب ڕێیێن یاسایی و نێڤدەولەتی ل هەمبەر داگیرکاریێ راوەستیت و بکەڤیتە ناڤا لێگەڕینان.\nب ڤان پێنگاڤێن بەرفرەهبوونا داگیرکاریێ و قەیرانێن هەمەجۆرێن دەسەڵاتداریا باشوور، مان و هەبوونا قەوارەیا هەرێما کوردستانێ د مەترسەکا مەزن و بەرچاڤدا یە. ئەم بناڤێ ” کاروانێ گەل ” کۆمەک ژ ئەندام و کادر و پێشمەرگەیێن دێرین یێن پارتی گەل، ب توندی ڤان هێرشێن دەولەتا تورک بۆ سەر هەرێما کوردستانێ و هەڤکاری و چاڤساخیا هێزێن تەسلیمبوویی ئیرادەیا داگیرکەران شەرمەزار دکەین و داخواز ژ هێز و لایەنێن وڵاتپارێز و گەلێ خوە یێ بەرخوەدێر دکەین کو ل دژی هێرش و پلانێن داگیرکەریێ راوەستن و دەنگێ نەڕازیبوونێ بلند بکەن و ژ بۆ پاراستنا ئاخا کوردستانێ ب ئەرکێ خوەیێ نیشتیمانپەروەریێ رابن.\n- ئەم بانگی هەموو هێز و پارتیێن کوردستانی و هەروەها هێزێن بەشدار د دەسەڵاتا باشوورێ کوردستانێ دا دکەین، کو ل هەمبەر ڤان پیلان و هێرشان خوەدی هەلویست بن و خوەدی ل ڤێ قەوارەیێ دەرکەڤن.\n- هەر ئالیەک یان هێزەک کو رەوایەتیێ بدەتە ڤان هێرشان، ئەم ب هەڤاڵبەند و هاریکارێ دەولەتا تورکیا دزانین و دیرۆک رەحمێ پێ نابەت و رزگار نابیت.\n- ئەم بانگی پێشمەرگەیێن دلسۆز و قەهرەمان و هەروەها هێزێن ئەولەهیێ یێن هەرێما کوردستانێ دکەین، ب ئەرکێ خوەیێ نەتەوەیی رابن و ڤێ پیلان و داگیرکەریێ شەرمەزار بکن.\n- داخواز ژ چالاکڤان و کەسایەتیێن وەڵاتپارێز دکەین، هەر چ ژ دەستێ وان بهێت دەنگ و دۆزا گەلێ کورد ب سازیێن نێڤدەولەتی بگەهینن و ئەڤ داگیرکەریا دەولەتا تورکیا بو سەر باشورێ کوردستانێ ب رایا گشتی یا جیهانێ بەڵاڤ و شەرمەزار بکەن.\nسڵاڤ ژ بۆ هێزا بەرخوەدێر و قەهرەمانا پاراستنا گەل و ئاخا کوردستانێ!\nسەرکەفتن بەهرا گەلێ کورد و کوردستانێ یە! شەرمەزاری و نەمان ژبۆ داگیرکەر و دژمنانە!\n١١ ێ شوبات ٢٠٢١


كۆمه‌ڵێك بڕیار له‌ئه‌نجومه‌نی وه‌زیرانی هه‌رێمی كوردستانه‌وه\n227 جار بینراوە 4/9/2019 05:10 PM\nئه‌مڕۆ چوارشه‌ممه‌ئ ئه‌نجومه‌نی وه‌زیرانی هه‌رێمی كوردستان كۆبوه‌وه و زنجیره‌یه‌ك بڕیار له‌كۆبونه‌وه‌كه درا.\nلە سەرەتای کۆبوونەوەکەدا وەزیرانی پەروەردە و خوێندنی باڵا و توێژینەوەی زانستی راپۆرتێکی بەرفراوانیان لەبارەی کێشە و گرفت و پێداویستییەکانی وەرزی خوێندنی 2019-2020 پێشکەشکردووە.\nمەسرور بارزانی، سه‌رۆكی حكومه‌تی هه‌رێمی كوردستان ئاماژەی بەوە کردووە، گرنگیدان و پێشخستنی بواری پەروەردە و خوێندنی باڵا لە کارە لە پێشینەکانی حکومەتی هەرێمی کوردستانە و پێویستە کار لەسەر ئەوە بکرێت کە ئاستی قوتابخانە و زانکۆکانی کەرتی گشتی بەرزبکرێتەوە بەشێوەیەک کە جیاوازی ئاستی نێوان قوتابخانە و زانکۆ حکومی و تایبەتەکان کەمبکرێتەوە.\nسەرۆکی ئەنجوومەنی وەزیران بڕیاریداوە لیژنەیەک لە وەزیرانی پەروەردە، خوێندنی باڵا، دارایی و پلاندانان پێکبهێنرێت بۆ دەستنیشانکردنی پێداویستییە گرنگەکانی وەرزی ئێستای خوێندن بۆ ئەوەی بە زووترین کات دابینبکرێن.\nهەر لە کۆبوونەوەکەدا مەسروور بارزانی وەزارەتە پەیوەندیدارەکانی راسپاردووە کە پێش هاتنی وەرزی زستان نەوتی سپی بەسەر هاووڵاتیان دابەشبکرێت و سەرەتا لە ناوچە شاخاوییەکان دەستپێبکرێت. هەروەها بەرنامەیەکیش دابنرێت بۆ چارەسەرکردنی کەموکورتی رێگەوبانەکان پێش دەستپێکردنی بارانبارین.\nلە کۆبوونەوەی ئەنجوومەنی وەزیراندا گفتوگۆی لەبارەی چەند بابەتێکی پەیوەندیدار بە وەزارەتی دارایی کراون، وەک رێگرتن لە خۆدزینەوە لە باج و رێکخستنەوەی کاری ژمێریاری یاسایی.


مێژوی ئەمڕۆ 7/10 - بنکەی روناکبیریی گەلاوێژ :: Gelawej\nمێژوی ئەمڕۆ 7/10\nمێژوی ئەمڕۆ Oct 7, 2020\n- لە رۆژى 7/10/1849 ئیدگار ئالان پۆ (Edgar Allan Poe)، رۆماننوس و شاعیر و چیرۆکنوس و ره‌خنه‌گرى ئه‌ده‌بى ئەمەریکى لە تەمەنى (40) ساڵى لەشارى بالتیمۆر کۆچى دوایى کردووە، لە رۆژى 19/1/1809 لە شارى بوستن لە دایکبووە.\n- لە رۆژى 7/10/1916 ببا عزەدین، ژنە ئەکتەرى میسرى لە دایکبووە، لە رۆژى 5/2/1952 لە تەمەنى (36) ساڵى کۆچى دوایى کردووە.\n- لە رۆژى 7/10/1929 نەعیمە عاکف، ئەکتەرى میسرى لە شارى تەنتا لە میسر لە دایکبووە، لە رۆژى 23/4/1966 لە تەمەنى (36) ساڵى بە نەخۆشى شێرپەنجە لە شارى قاهیرە کۆچى دوایى کردووە، لە ساڵى 1949 تاکو ساڵى 1964 بەشدارى لە کارى هونەریدا کردووە.\n- رۆژى 7/10/1931 به‌لیغ حه‌مدی، موزیسیان و ئاوازدانەرى میسری لە شارى قاهیرە لە دایکبووە، لە رۆژى 12/9/1993 لە تەمەنى (61) ساڵى بە نەخۆشى له شارى پاریس کۆچى دوایى کردووە.\n- لە رۆژى 7/10/1934 ئەمیرى بەرەکە (Amiri Baraka)، رۆماننوس و شاعیر و شانۆنوس و سیناریۆنوس و ره‌خنه‌گرى موزیكى و نوسەرى ئەمەریکى لەشارى نیوئارک لە ویلایەتى نیوجیرسى لە دایکبووە، لە رۆژى 9/1/2014 لە تەمەنى (79) ساڵى لەشارى نیوئارک لە ویلایەتى نیوجیرسى کۆچى دوایى کردووە.\n- لە رۆژى 7/10/1965 کمیکۆ واتانابى، ژنە ئەکتەرى یابانى لە شارى تشیبا لە یابان لە دایکبووە.\n- لە رۆژى 7/10/1967 تۆنى براکستۆن (Toni Braxton)، گۆرانیبێژى ئەمەریکى لە شارى ئەتلانتا لە ویلایەتى جۆرجیاى ئەمەریکا لە دایکبووە، لە ساڵى 1992 بەشدارى لە کارى هونەریدا کردووە.\n- لە رۆژى 7/10/1987 بەدر شەرقاوى، ئەکتەرى کوێتى لە کوێت لە دایکبووە، لە ساڵى 2005 بەشدارى لە کارى هونەریدا کردووە.\n- لە رۆژى 7/10/1991 جانگ ییچینگ، گۆرانیبێژى چینى لە دایکبووە، ، لە ساڵى 1998 تاکو ساڵى 2006 بەشدارى لە کارى هونەریدا کردووە.\n- لە رۆژى 7/10/1994 کارمن سلێمان، گۆرانیبێژى میسرى لە شارى شەرقیە لە دایکبووە.


كێ دەبێتە ڕێكخەری گشتی‌و ئەندامی خانەی ڕاپەڕاندن؟ - پەرەگراف\nكێ دەبێتە ڕێكخەری گشتی‌و ئەندامی خانەی ڕاپەڕاندن؟\nلەدوای كۆچی دوایی كاك نەوشیروان، چەند پرسیارێك لە ناوخۆی گۆڕان‌و لەلای خەڵك‌و میدیاو لایەنە سیاسییەكان دروست بوە كە كێ جێگای كاك نەوشیروان دەگرێت‌و دەبێتە ڕێكخەری گشتی‌و چۆن؟ و كێش دەبێت بە ئەندامی خانەی ڕاپەڕاندن و چۆن؟\nبێگومان زۆر قورسە بتوانیت كەسێك بدۆزیتەوە وەك كاك نەوشیروان كەسایەتییەكی كاریزماتیكی هەبێت، چونكە كاك نەوشیروان خاوەنی كەسایەتیەكی زۆر دەگمەن بو، ئەو بە تەنها ڕێكخەری گشتی بزوتنەوەی گۆڕان نەبو، بەڵكو كاریزمایەكی نەتەوەیی و نیشتیمانی بو. ئەو پێشمەرگە و شۆڕشگێڕ بو، سەركردە بو، مێژونوس و ئەدیب بو، لێكۆڵەر و ئەكادیمی بو، ڕیفۆرمخواز و ڕەخنەگر بو، لەگەڵ ئەوەی خاوەنی دەسەڵات و هێز بو، بەڵام بەردەوام وەك سوفی دەژیاو بۆ خەڵك دەژیا. بۆیە زەحمەتە كەسێك بدۆزیتەوە وەك ئەو هەمو تایبەتمەندی ئەوی هەبێت. بەڵام هەڵبژاردنی ڕێكخەری گشتی‌و ئەندامانی خانەی راپەڕاندن لە بزوتنەوەی گۆڕاندا كارێكی ئاسانە، چونكە كاك نەوشیروان لە دوای خۆی دەستورێكی بەجێهێشتوە كە هەمو ڕێوشێنەكانی هەڵبژاردنی ڕێكخەری گشتی‌و خانەی ڕاپەڕاندنی بەڕونی دیاریكردوە.\nخۆشبەختانە ئێستا لەناو بزوتنەوەی گۆڕاندا كۆدەنگییەك دروست بوە لەسەر:\n1.جێبەجێ كردنی دەستوری (پەیڕەوی ناوخۆ) بزوتنەوەی گۆڕان وەك خۆی و بەبێ هیچ ئینتیقائیەك.\n2.یەكلایكردنەوەی ئەم پرسە بەزوترین كات‌و دوانەخستنی.\n3.نەبونی ڤیتۆ و هێڵی سور لەسەر هیچ كەسێك، كە مەرجە یاساییەكانی تێدابێت.\nبەپێی دەستوری بزوتنەوەی گۆڕان ڕێكخەری گشتی و ئەندامانی خانەی راپەڕاندن لە كۆبونەوەی جڤاتی نیشتمانی دا، بە دەنگدانی نهێنی و ڕاستەوخۆ و بە زۆرینەی سادە (كێ زۆرترین دەنگ بەدەست بهێنێت) هەڵدەبژێرێن‌و بە زۆرایەتی ڕەهای (50+1) دەنگی هەمو ئەندامەكانی دەگۆڕدرێن كە بۆ ماوەی دو ساڵ و تەنها بۆ سێ خولی هەڵبژاردن بۆیان هەیە خۆیان كاندیدبكەن.\nئەو كەسەی خۆی كاندید دەكات بۆ ڕێكخەری گشتی یان خانەی ڕاپەڕاندن مەرج نییە ئەندامی جڤاتی نیشتمانی یان جڤاتی گشتی بێت، بەڵكو هەمو كەسایەتییەكی دیاری بزوتنەوەی گۆڕان دەتوانێت خۆی كاندید بكات. ئەوەی مایەی خۆشحاڵیشە بزوتنەوەی گۆڕان خاوەنی دەیان و سەدان كەسایەتین كە شیاوبن بۆ پڕكردنەوەی پۆستی ڕێكخەری گشتی و ئەندامانی خانەی ڕاپەڕاندن.\nپێویستە بۆ هەڵبژاردنی ڕێكخەری گشتی و ئەندامانی خانەی ڕاپەڕاندن ڕێوشوێنە دەستورییەكان وەك خۆیان جێبەجێ بكرێن، بەواتایەكی تر پێویستە هەر پۆستێك بەجیا هەڵبژاردنی بۆ بكرێت و كاندیدی جیاواز هەبێت، بۆیە نابێت ڕێگە بدرێت لیست دروست بكرێت یان ڕێككەوتنێكی پێشوەخت هەبێت وەك لە كۆنگرەی هەندێك لە حیزبەكاندا دەبینرێت كە پێشتر ڕێكدەكەون لەسەر چەند ناوێك‌و لە كۆنگرەدا بەچەپڵەڕێزان یان بەدەنگدانیكی شكڵیی هەڵدەبژێرێن.\nئەم پڕۆسەیە بۆ بزوتنەوەی گۆڕان تاقیكردنەوەیەكی گرنگ‌و مێژویی دەبێت، كە پێویستە تەواو دیموكراسی و دەستورییانە بێت، بۆ ئەوەی ببێتە پێشینەیەكی(سابقە) باش و دروست و بزوتنەوەكە بخاتەسەر سكەی خۆی و لەسەری بڕوات، بە پێچەوانەوە ئەگەر لادان لەدەستوركە هەبێت دەبێتە پێشینەیەكی خراپ و دور نییە بزوتنەوەكە بەلاڕێدا ببات.\nلێرەوە گرنگ نییە كێ ئەو پۆستانە پڕدەكاتەوە، گرنگ ئەوەیە مەرجە یاساییەكانی تێدا بێت‌و بەڕێوشوێنە دەستورییەكاندا بڕوات. لە بزوتنەوەی گۆڕاندا جڤاتی نیشتیمانی ناوەندی بڕیارو بەرزترین دەسەڵاتە، نەك خانەی ڕاپەڕاندن كە بەرپرسی جێبەجێكردنی بڕیارو ڕاسپاردەكانی جڤاتی نیشتمانیە لە نێوان دو كۆبونەوەداو ئەركی ڕێكخەریش هەماهەنگی‌و سەرپەرشتی كۆبونەوەكانی خانەی ڕاپەڕاندن و جڤاتی نیشتمانییە.